cyanic-selkie/wikianc huggingface dataset:
എളയാവൂർ ഗ്രാമപഞ്ചായത്ത്
കണ്ണൂർ ജില്ലയിലെ ഒരു ഗ്രാമപഞ്ചായത്ത് ആയിരുന്നു എളയാവൂർ. കണ്ണൂർ നഗരത്തോട് ഏറ്റവും അടുത്തു കിടക്കുന്ന പഞ്ചായത്തായിരുന്നു ഇത്. 2015 ജനുവരി 14ന് കണ്ണൂർ കോർപ്പറേഷൻ രൂപവത്കരിച്ചപ്പോൾ ഇല്ലാതായ പഞ്ചായത്തുകളിലൊന്ന് എളയാവൂരായിരുന്നു.
ജനസംഖ്യാവിവരം
2001 ലെ കാനേഷുമാരി പ്രകാരം ഇവിടുത്തെ ആകെയുള്ള ജനസംഖ്യ 31,545 ആണ്, ഇതിൽ പുരുഷന്മാർ 47 ശതമാനവും സ്ത്രീകൾ 53% ശതമാനവുമാണ്. ശരാശരി സാക്ഷരതാ നിരക്ക് 86 ശതമാനമാണ്. പുരുഷന്മാരുടെ സാക്ഷരതാ നിരക്ക് 87 ശതമാനവും സ്ത്രീകളുടേത് 85 ശതമാനവുമാണ്. ജനങ്ങളിൽ 10 ശതമാനം പേർ ആറ് വയസിനു താഴെ പ്രായമുള്ളവരാണ്.
അവലംബം
വർഗ്ഗം:മുൻപ് നിലവിലുണ്ടായിരുന്ന ഗ്രാമപഞ്ചായത്തുകൾ
അന്താരാഷ്ട്ര ഏകകവ്യവസ്ഥ - മൗലിക ഏകകങ്ങൾ
thumb |അന്താരാഷ്ട്ര ഏകകവ്യവസ്ഥയിലെ ഏഴ് മൗലിക ഏകകങ്ങൾ അന്താരാഷ്ട്ര ഏകകവ്യവസ്ഥയിൽ പരസ്പരം ബദ്ധമല്ലാത്ത, ഏഴ് ഏകകങ്ങൾ മൗലിക ഏകകങ്ങളായി നിർവചിച്ചിരിക്കുന്നു, മറ്റെല്ലാ ഏകകങ്ങളും ഈ ഏഴ് മൗലിക ഏകകങ്ങളുടെ ഗുണഫലമായിട്ടാണ് നിർവചിച്ചിരിക്കുന്നത്‍, ഈ മൗലിക ഏകകങ്ങൾ താഴെപ്പറയുന്നവയാണ്‌
അവലംബം
വർഗ്ഗം:എസ്.ഐ. മൗലിക ഏകകങ്ങൾ
Internacia sistemo de unuoj
ഹൂളി
കർണ്ണാടക സംസ്ഥാനത്തിലെ ബെൽഗാം ജില്ലയിലെ ധാരാളം ക്ഷേത്രങ്ങൾ ഉള്ള ഒരു വിനോദ സഞ്ചാരകേന്ദ്രമാണ് ഹൂളി. .
പ്രത്യേകതകൾ
ഇവിടെ ധാരാളം ക്ഷേത്രങ്ങൾ സ്ഥിതി ചെയ്യുന്നു. ഓരോ ക്ഷേത്രങ്ങളും അതിന്റെ തനതായ രീതിയിൽ പ്രസിദ്ധമാണ്. ഇവിടുത്തെ ഏറ്റവും പഴയ അമ്പലമായി കണക്കാക്കപ്പെടുന്നത് പഞ്ചലിഗേശ്വര ക്ഷേത്രം ആണ്.
==ചില പ്രധാന ക്ഷേത്രങ്ങൾ ==
References
വർഗ്ഗം:കർണാടകയിലെ വിനോദസഞ്ചാരകേന്ദ്രങ്ങൾ
അതിവിടയം
വത്സനാഭിയെ അതിനു സമാനമായ മറ്റു ജനുസ്സുകളിൽ നിന്ന് തിരിച്ചറിയുക വളരെ ബുദ്ധിമുട്ടായ കാര്യമാണ്. വത്സനാഭി യഥാർത്ഥത്തിൽ ഏതു സസ്യമാണെന്നതിലും തർക്കം നില നിൽകുന്നുണ്ട്. ചരകൻ, ശുശ്രുതൻ, തുടങ്ങിയ ആദ്യകാല ആയുർവേദ ആചാര്യന്മാരും ഭാവമിശ്രൻ, വാഗ്‌ഭടൻ എന്നീ പിൽക്കാല ആചാര്യന്മാരും വ്യത്യസ്തമായ കാശ്ചപ്പാടാണ് പുലർത്തിയത്. ഇതേ പോലെ തന്നെ ചുനേക്കർ, നാദ്കർണി തുടങ്ങിയ ആധുനിക വൈദ്യാചാര്യന്മാരും മറ്റു വ്യത്യസ്ത കാശ്ചപ്പാടുള്ളവരാണ്> അക്കോണൈറ്റം നാപെല്ലസ്, അക്കോണൈറ്റം ചസ്മാതം, എന്നീ സസ്യങ്ങളുടെ മൂല കന്ദങ്ങളും അക്കോണൈറ്റം ഹെറ്റീറൊഫൈല്ലം എന്ന സസ്യവും വത്സനാഭിയായി ഗണിച്ചുവരുന്നു. ഇന്ത്യൻ അതിവിടയം എന്ന് വ്യാവസായികമായി അറിയപ്പെടുന്ന ഇനം രണ്ടോ മൂന്നോ ഇനങ്ങളുടെ സങ്കരമാണ്‌.
പേരിനു പിന്നിൽ
അക്കോണൈറ്റ് എന്ന പേരു ഗ്രീക്കു ഭാഷയിൽ അമ്പ് എന്നർത്ഥമുള്ള അകോനിറ്റ് എന്ന പദത്തിൽ നിന്നാണുണ്ടായത്. ശരങ്ങളുടെ അഗ്രഭാഗത്ത് ഇതിന്റെ കറ പുരട്ടി മാരകമായ ആയുധമാക്കി പണ്ട് കാലത്ത് ഉപയോഗിച്ചിരുന്നു. നാഗത്തിന്റെ വിഷത്തിനോടു സമാനമായതിനാൽ വത്സനാഗം, വത്സനാഭി എന്നീ പേരുകൾ സിദ്ധിച്ചു,
വിതരണം
ഹിമാലയപ്രദേശങ്ങളിലും സിംലയിലും കേരളത്തിൽ മൂന്നാറിലും വയനാട്ടിലും കാണപ്പെടുന്നു. തടിവണ്ണം കുറഞ്ഞ് കാണപ്പെടുന്നു. ശാഖകൾ താഴെമുതൽ കാണപ്പെടുന്നു. ഇതിന്റെ ഇലകൾ അണ്ഡാകാരത്തിൽ അല്പം തടിച്ചവയായി കാണപ്പെടുന്നു. പൂക്കൾ നീലനിറത്തിൽ കാണപ്പെടുന്നു. അറ്റം കൂർത്തിരിക്കുന്ന കട്ടിയുള്ള തോടിനകത്തായി വിത്തുകൾ ഉണ്ടാകുന്നു.
അതിസാരത്തിന്‌ ഏറ്റവും ഫലപ്രദമായ മരുന്നാണ്‌ വത്സനാഭി ചേർത്തുണ്ടാക്കുന്നത്. ഇതിന്റെ കൂടെ വയമ്പ്,മുത്തങ്ങ, ദേവതാരം, ചുക്ക് എന്നീ ഔഷധങ്ങളും ചേർത്ത് കഷായം വച്ചുകഴിച്ചാൽ മതിയാകും. കൂടാതെ സ്ഥൂലാന്ത്രപാകം(Ulcerative Colictis) എന്ന അസുഖത്തിന്‌ അതിവിടയം 30 ഗ്രാം, ചുക്ക്  20 ഗ്രാം, കുടകപ്പാലത്തൊലി 10 ഗ്രാം എന്നീ തോതിലെടുത്ത് ഇടങ്ങഴി വെള്ളത്തിൽ കഷായം വച്ച്  നാഴിയാക്കി വറ്റിച്ച് ഉരിവീതം 2 നേരം 3 മാസം കഴിച്ചാൽ വളരെയധികം കുറവുണ്ടാകും. പുളിയാരലില നീരും അതിവിടയത്തിന്റെ നീരും അതേ അളവിൽ മോരും മലർപ്പൊടിയും ചേർത്ത് കഞ്ഞിവച്ചു കുടിക്കുന്നതും അതിസാരത്തിന്‌  വളരെ നല്ലതാണ്‌‌. അതിവിടയം അകത്തുചെന്നാലതിസാരം പുറത്ത് എന്നൊരു ചൊല്ലുമുണ്ട്. അതിവിടയത്തിന്റെ ഗുണം പ്രകടമാക്കുന്ന ഒരു നാടൻ പ്രയോഗമാണിത്. പ്രധാനമായും ഔഷധത്തിനുപയോഗിക്കുന്നത് കിഴങ്ങാണ്‌.അതിവിടയം അകത്തുചെന്നാലതിസാരം പുറത്ത് എന്നൊരു ചൊല്ലുമുണ്ട്. അതിവിടയത്തിന്റെ ഗുണം പ്രകടമാക്കുന്ന ഒരു നാടൻ പ്രയോഗമാണിത്.
മഹാതിക്തകഘ്രുതം, ഗുൽഗുലുതിക്തകഘ്രുതം ന്നിവ ഉണ്ടാക്കുന്നതിനു് അതിവിടയം ഉപയോഗിക്കുന്നു.
ബോയിങ്
അവലംബം
വർഗ്ഗം:ന്യൂ യോർക്ക് സ്റ്റോക്ക് എക്സ്ചേഞ്ചിൽ ലിസ്റ്റു ചെയ്യപ്പെട്ടിരിക്കുന്ന കമ്പനികൾ വർഗ്ഗം:പ്രതിരോധമേഖലയിൽ പ്രവർത്തിക്കുന്ന കമ്പനികൾ വർഗ്ഗം:വിമാനനിർമ്മാണ കമ്പനികൾ വർഗ്ഗം:ബോയിങ്
കുറുവൻ പുഴ
കേരളത്തിലെ ഒരു ചെറു നദിയാണ് കുറുവൻ പുഴ. കേരള വനം വന്യജീവി വകുപ്പിന്റെ നിലമ്പൂർ റേഞ്ചിലെ പന്തിരായിരം മലകളിൽ ആണ് ഇതിന്റെ ഉത്ഭവം. നിലമ്പൂരിനടുത്ത് പ്രസിദ്ധമായ കനോലി പ്ലോട്ടിനു കിഴക്ക് ഈ ചെറു നദി ചാലിയാറിൽ ലയിക്കുന്നു. നദിയുടെ ഗതിയിൽ ഭൂരിഭാഗവും വനത്തിലൂടെയാണ് ഈ നദി ഒഴുകുന്നത്. ചെറുതും വലുതുമായ നിരവധി വെള്ളച്ചാട്ടങ്ങളാണ് കുറുവൻ പുഴയെ പ്രശസ്തമാക്കുന്നത്. കക്കാടം പൊയിലിനടുത്തുള്ള കോഴിപ്പാറ വെള്ളച്ചാട്ടം അവയിൽ വിനോദസഞ്ചാരികളേ ആകർഷിക്കുന്ന ഒന്നാണ്. വെള്ളംതോട് വെള്ളച്ചാട്ടം മറ്റൊരു പ്രശസ്തമായ വെള്ളച്ചാട്ടമാണ്. അകമ്പാടം, പുള്ളിപാടം വില്ലേജുകളെ വേർതിരിക്കുന്ന അതിർത്തികൂടിയാണ് കുറുവൻ പുഴ
പോളിമെറേയ്സ് ചെയിൻ റിയാക്ഷൻ
അഭിലഷണീയഗുണങ്ങളുള്ള ഒരു ഡി.എൻ.ഏ തന്മാത്രയുടെ ആവശ്യാനുസരണമുള്ള പകർപ്പുകൾ നിർമ്മിക്കാനുള്ള സാങ്കേതികവിദ്യയാണ് പി.സി.ആർ അഥവാ പോളിമെറേയ്സ് ചെയിൻ റിയാക്ഷൻ. 1984 ൽ ക്യാരി മുള്ളിസ് ആണ് ഇത് വികസിപ്പിച്ചെടുത്തത്. ഡി.എൻ.ഏ ആംപ്ലിഫിക്കേഷൻ എന്നും ഇത് അറിയപ്പെടുന്നു. ജീൻ സീക്വൻസിങ്ങിനും ജീൻ വിശകലനത്തിനും ജനിതക ഫിംഗർപ്രിന്റ് പരിശോധനയ്ക്കും പകർച്ചവ്യാധികളുടെ കണ്ടെത്തലിനും ഡി.എൻ.എ യുടെ പരിണാമപരമായ അപഗ്രഥനത്തിനും ഈ സാങ്കേതികവിദ്യ വ്യാപകമായി ഉപയോഗിക്കുന്നു.
അടിസ്ഥാനതത്വം
രണ്ടിഴകളുള്ള ഡി.എൻ.ഏ തന്മാത്രയെ വെവ്വേറെ ഇഴകളാക്കിയശേഷം ഒരു പ്രൈമർ ഡി.എൻ.ഏയോട് കൂട്ടിച്ചേർത്ത് കൂടുതൽ ഡി.എൻ.ഏ തന്മാത്രകളെ സൃഷ്ടിക്കുകയാണ് ചെയ്യുന്നത്.
ഡീനാച്ചുറേഷൻ
95 ഡിഗ്രി സെന്റീഗ്രേഡിൽ ഒരു മിനിറ്റോളം ചൂടാക്കുക വഴി ഡി.എൻ.ഏ തന്മാത്രയുടെ ഇഴകൾ വേർപെടുന്നു.
റീനാച്ചുറേഷൻ
മിശ്രിതത്തെ 55 ഡിഗ്രി സെന്റീഗ്രേഡിലേയ്ക്ക് പതിയെ ഊഷ്മനില താഴ്ത്തുന്നു. ഇവയ്ക്ക് അനുപൂരകമായ അൻപതിൽത്താഴെ ന്യൂക്ലിയോടൈഡുകളുള്ള പ്രൈമറുകൾ നിർമ്മിക്കുന്നു. നാലുതരം ഡിഓക്സിട്രൈന്യൂക്ലിയോടൈഡുകളെ ടാക് (taq) പോളിമെറേയ്സ് രാസാഗ്നിയോടൊപ്പം വേർപെട്ട ഡി.എൻ.ഏ തന്മാത്രകളോടൊപ്പം ചേർക്കുന്നു. താപനില ഉയർത്തി 72 ഡിഗ്രി സെൽഷ്യസാക്കുന്നു. 90 ഡിഗ്രിയിലും നശിച്ചുപോകാത്ത Taq DNA Polymerase എന്ന രാസാഗ്നി Thermus aquaticus എന്ന, ചുടുനീരുറവകളിൽ വസിക്കുന്ന ബാക്ടീരിയത്തിൽ നിന്ന് വേർതിരിച്ചെടുക്കുന്നതാണ്.
ഡി.എൻ.ഏ നിർമ്മാണം
തുടർന്നുള്ള രണ്ടുമുതൽ അഞ്ചുവരെ മിനിറ്റുകൾക്കുള്ളിൽ ഈ പ്രൈമറുകൾക്കൊപ്പിച്ച് അനുപൂരകരീതിയിൽ വേർപെട്ട ഡി.എൻ.ഏ തന്മാത്രകൾ ബെയ്സ് ജോടികൾ ഉണ്ടാക്കുന്നു.
പുറത്തേക്കുള്ള കണ്ണികൾ
വർഗ്ഗം:തന്മാത്രാജീവശാസ്ത്രം
ഗാന്ധിജയന്തി
അവലംബം
വർഗ്ഗം:ഇന്ത്യയിലെ വിശേഷദിനങ്ങൾ വർഗ്ഗം:മഹാത്മാ ഗാന്ധി വർഗ്ഗം:ഒക്ടോബർ 2
മുണ്ടേരിക്കടവ് പക്ഷിസങ്കേതം
കേരളത്തിലെ നാലാമത് സ്ഥാപിതമായ പക്ഷിസങ്കേതമാണ് മുണ്ടേരിക്കടവ് പക്ഷിസങ്കേതം. കണ്ണൂർ ജില്ലയിലെ മുണ്ടേരി ഗ്രാമപ്പഞ്ചായത്തിലാണ് പക്ഷിസങ്കേതം സ്ഥിതി ചെയ്യുന്നത്. 7.5 ചതുരശ്ര കിലോമീറ്റർ തണ്ണീർത്തടങ്ങൾ ചേർന്ന ഈ പ്രദേശം 2012 ലാണ് പക്ഷിസങ്കേതമായി പ്രഖ്യാപിച്ചത്. കണ്ണൂരിലെ ഏറ്റവും വലിയ പക്ഷിസങ്കേതമാണ് മുണ്ടേരിക്കടവ് പക്ഷി സങ്കേതം. വാരംകടവ്, കാട്ടാമ്പള്ളി, പുല്ലൂപ്പി, ചിറക്കൽ, ഏളയാവൂർ, കുറ്റ്യാട്ടൂർ, വലിയന്നൂർ തുടങ്ങിയ പ്രദേശങ്ങളിലെ തണ്ണീർത്തടങ്ങൾ ഉൾപ്പെടുന്നതാണ് ഈ പക്ഷിസങ്കേതം. വിവിധയിനം ദേശാടനപ്പക്ഷികളുടെ സങ്കേതമാണ് ഈ പക്ഷി സങ്കേതം. സൈബീരിയയിൽനിന്നും യുറേഷ്യ ഹിമാലയസാനുക്കളിൽനിന്നുമാണ് ദേശാടനപ്പക്ഷികൾ ഇവിടെ എത്തുന്നത്. ഒക്ടോബർ മുതൽ മാർച്ച് വരെയുള്ള മാസങ്ങളിൽ ഒരു ലക്ഷത്തിലധികം എരണ്ട പക്ഷികൾ ഇവിടെ എത്തിച്ചേരുന്നതായി രേഖപ്പെടുത്തിയിട്ടുണ്ട്. വരി എരണ്ട, ചൂളൻ എരണ്ട, പച്ച എരണ്ട, പട്ടക്കണ്ണൻ എരണ്ട, കരിആള, മേടുതപ്പി, പവിഴക്കാലി, ചായമുണ്ടി, നീലക്കോഴി, വയൽവരമ്പൻ, ചതുപ്പൻ തുടങ്ങിയ ഇനം പക്ഷികൾ ഇവിടെ എത്തുന്നു. മനുഷ്യ കൈകടത്തലുകൾ കുറഞ്ഞ ഈ പ്രദേശത്ത് അപൂർവ്വയിനത്തിൽ പെട്ട പന്ത്രണ്ടോളം പക്ഷികളെ കണ്ടെത്തിയിട്ടുണ്ട്. അക്വില കുടംബത്തിൽ പെട്ടതും വംശനാശഭീഷണി നേരിടുന്നതുമൂലം റെഡ് ഡാറ്റ ബുക്കിലുൾപെടുത്തിയതുമായ നാലിനം പരുന്തുകളെയും ഇവിടെ കണ്ടെത്തിയിട്ടുണ്ട്. ഇരുനൂറിലധികം സ്പീഷിസുകളിലായി ലക്ഷക്കണക്കിന് പക്ഷികൾ വർഷം തോറും ഇവിടെ സന്ദർശകരായി എത്തുന്നുണ്ടെന്നാണ് പക്ഷി നിരീക്ഷകരുടെ കണക്ക്. ഇവിടുത്തെ ജൈവവൈവിധ്യവും കാലാവസ്ഥയുടെ പ്രത്യേകതകളുമാണ് പ്രധാനമായും പക്ഷികളെ ഇവിടേക്ക് ആകർഷിക്കുന്നത്. പക്ഷികൾക്ക് പുറമെ വൈവിധ്യമാർന്ന അമ്പതോളം അപൂർവയിനം മത്സ്യങ്ങളേയും കണ്ടെത്തിയിട്ടുണ്ട്. ഇവയ്ക്ക് പുറമേ ഔഷധ ഗുണമുള്ള അമ്പതിലധികം സസ്യങ്ങളും പുൽച്ചെടികളുമാണ് മറ്റൊരു സവിശേഷത.
അവലംബം
വർഗ്ഗം:കേരളത്തിലെ പക്ഷിസങ്കേതങ്ങൾ വർഗ്ഗം:കണ്ണൂർ ജില്ലയിലെ വിനോദസഞ്ചാര കേന്ദ്രങ്ങൾ
ആഫ്രിക്കൻ ആന
Loxodonta എന്ന ഗണത്തിൽപ്പെട്ട ആനകളുടെ രണ്ട് വംശത്തിലൊന്നാണ് ആഫ്രിക്കൻ ആന. Elephantidae എന്ന വിഭാഗത്തിൽ ഇന്നുള്ളവയിൽ ഒന്നുമാണ് ആഫ്രിക്കൻ ആനകൾ. ഈ ഗണത്തിനു ഈ പേരു നൽകിയത് 1825-ൽ ജോർജസ് കു‍വിയർ (Georges Cuvier)ആണെന്ന് പൊതുവേ വിശ്വസിക്കപ്പെടുന്നുണ്ടെങ്കിലും അദ്ദേഹം Loxodonte എന്നാണ് ഈ ഗണത്തിനെ വിളിച്ചത്. പേരറിയാത്ത ഏതോ ഒരു ലേഖകനാണ് റോമൻ അക്ഷരങ്ങളിലേയ്ക്ക് പേരു മാറ്റുന്നതിനിടെ ഈ പേര് Loxodonta എന്നാക്കി മാറ്റിയത്.
Loxodonta-യുടെ ഫോസിലുകൾ ആഫ്രിക്കയിൽ മാത്രമേ കണ്ടുപിടിക്കപ്പെട്ടിട്ടുള്ളൂ. മധ്യ പ്ലയോസീൻ (Pliocene) കാലഘട്ടത്തിലായിരുന്നു അവ ജീവിച്ചിരുന്നത്.
അവലംബം
വിഭാഗം:ആഫ്രിക്കയിലെ സസ്തനികൾ വിഭാഗം:സസ്യഭോജികൾ വർഗ്ഗം:ആനകൾ
പവിഴവള്ളി
വളരെ വേഗം പടർന്നുകയറുന്ന ഒരു വള്ളിച്ചെടിയാണ് പവിഴവള്ളി (Coral Vine). .കടലപ്പൂവ് എന്നും പേരുണ്ട്. പിങ്ക് നിറത്തിൽ ആകർഷകമായ പൂവുകളാണ് ഈ ചെടിക്കുള്ളത്. കേരളത്തിൽ ഒരു അലങ്കാരമെന്ന നിലയ്ക്ക് കൊണ്ടുവന്ന ഈ ചെടി ഇന്ന് ജൈവാധിനിവേശം നടത്തുന്ന ചെടികളിലൊന്നായി മാറിയിരിക്കുന്നു. 13 മീറ്ററോളം ഉയരത്തിൽ പടർന്നുകയറാനുള്ള കഴിവ് ഈ വള്ളിച്ചെടിക്കുണ്ട്. തേനീച്ചകൾ ധാരാളമായി ഈ ചെടിയുടെ പൂവിൽ നിന്നും തേൻശേഖരിക്കാറുണ്ട്. ഹൃദയാകൃതിയിൽ ഇരുണ്ട പച്ചനിറത്തിലുള്ള ഇലയാണ് ചെടിക്കുള്ളത്. മെക്സിക്കൊ ആണ് ഈ ചെടിയുടെ ജന്മദേശം. വിത്തുകളിലൂടെയും വളളിയുടെ മണ്ണിൽ തൊടുന്ന ഭാഗങ്ങളിൽ നിന്നും പുതിയ ചെടിയുണ്ടാകും.
പുറത്തേക്കുള്ള കണ്ണികൾ
വർഗ്ഗം:അധിനിവേശസസ്യങ്ങൾ വർഗ്ഗം:പുഷ്പങ്ങൾ വർഗ്ഗം:അലങ്കാരസസ്യങ്ങൾ വർഗ്ഗം:വള്ളിച്ചെടികൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പോളിഗോണേസി
മിന്നൽ
thumb|300px|ഇടിമിന്നൽ അന്തരീക്ഷത്തിൽ ശേഖരിക്കപ്പെടുന്ന സ്ഥിതവൈദ്യുതോർജ്ജം സ്വയം മോചനം നേടുന്നതിന്റെ ഫലമായുണ്ടാകുന്ന പ്രതിഭാസമാണ് മിന്നൽ അഥവാ ഇടിമിന്നൽ. മിക്കപ്പോഴും ഇലക്ട്രോണുകളുടെ അഥവാ ഋണോർജ്ജ കണങ്ങളുടെ പ്രവാഹമാണ് മിന്നൽ. (ധനോർജ്ജ കണങ്ങളുടെ പ്രവാഹവും മിന്നലുണ്ടാക്കാറുണ്ട്, പക്ഷേ ഇവ കുറവായി (5% - ൽ കുറവായി) മാത്രം കാണപ്പെടുന്നുള്ളൂ. ) സാധാരണ മേഘങ്ങളിൽ നിന്ന് ഭൂമിയിലേക്കും മേഘങ്ങളിൽ നിന്ന് മേഘങ്ങളിലേക്കും മിന്നൽ പ്രവഹിക്കാം. മിന്നൽ‌പിണരുകൾ 60,000 മീ/സെ വരെ വേഗത്തിൽ സഞ്ചരിക്കുന്നു, ഊഷ്മാവ് 30,000 ഡിഗ്രി സെൽ‌ഷ്യസ് (54,000 ഡിഗ്രി ഫാരൻഹീറ്റ്) ഉയരുകയും ചെയ്യുന്നു. വേനലിൽ മഴക്കൊപ്പമാണ്‌ മിന്നൽ കൂടുതലായി കാണപ്പെടുന്നതെങ്കിലും മഴക്കാലത്ത് കുറഞ്ഞ തോതിലെങ്കിലും ഉണ്ടാകാം.
അഗ്നിപർവ്വത സ്ഫോടനസമയത്ത് തുടർച്ചയായ മിന്നലുകൾ ഉണ്ടാവാറുണ്ട്. മിന്നൽ വായുവിനെ കീറി മുറിക്കുമ്പോൾ ഉണ്ടാകുന്ന ഭയാനകമായ ശബ്ദത്തെ ഇടിമുഴക്കം എന്നു വിളിക്കുന്നു. കേരളത്തിൽ തുലാം മാസകാലത്ത് വൈകും നേരങ്ങളിൽ കൂടുതലായി മിന്നൽ ഉണ്ടാകുന്നു. വേനൽ മഴയോടനുബന്ധിച്ച് രാത്രിയിലും മിന്നൽ ഉണ്ടാകാം. ലോകത്തിൽ എല്ലാ വർഷവും ഏകദേശം 16 ദശലക്ഷം മിന്നലുണ്ടാകുന്നുണ്ട്.
മിന്നൽ ഉണ്ടാവുന്നത്
ഭൗമികവിദ്യുത്‌വ്യവസ്ഥയുടെ സന്തുലിതാവസ്ഥ നിലനിർത്തുന്നതിന് ഇടിമിന്നൽ ഒരു പ്രധാനപങ്കുവഹിക്കുന്നു. ഭൂമിയെ സാധാരണ ഋണ ഊർജ്ജത്തിന്റെ(നെഗറ്റീവ്) കേന്ദ്രമായാണ്‌ കണക്കാക്കപ്പെടുന്നത്. എന്നാൽ ഭൂമിക്കും അതിന്റെ ഊർജ്ജം നഷ്ടമാകും. മരങ്ങളിലൂടെയും (ഓസോൺ ഉണ്ടാകമ്പോൾ) വിവിധ മാനുഷിക പ്രവർത്തനങ്ങളിലൂടെയും. മിന്നൽ ഇങ്ങനെ നഷ്ടമാകുന്ന ഊർജ്ജത്തെ തിരികെ ഭൂമിയിലെത്തിക്കുവാൻ സഹായിക്കുന്നു.
ഭൗമോപരിതലത്തിൽ നിന്ന് 50കിലോമീറ്ററിനു മുകളിലുള്ള വായുമണ്ഡലം അയോണുകളുടെ മണ്ഡലം ആയി നിലനിൽക്കുന്നു.ഇത് നല്ലൊരു വൈദ്യുത ചാലകമാണ്. സൂര്യനിൽനിന്നും മറ്റുമുള്ള ഊർജ്ജകണങ്ങളും വൈദ്യുത കാന്തിക തരംഗങ്ങളും വായുമണ്ഡലത്തിന്റെ ഉപരിതലത്തെ അയോണീകരിച്ചുകൊണ്ടിരിക്കുന്നു. ഭൂമി ഋണചാർജുള്ള നല്ലൊരു ചാലകമാണ്. ഭൂമിയുടെ ഉപരിതലവും അയണോസ്ഫിയറിന്റെ അടിഭാഗവും കപ്പാസിറ്ററിന്റെ രണ്ട് പ്ലേറ്റുകളായും ഇടക്കുള്ള അന്തരീക്ഷം ഡൈ ഇലക്ട്രിക്ക് വസ്തുവായും പ്രവർത്തിക്കുന്നു. നല്ല കാലാവസ്ഥയിൽ ഈ രണ്ട് മണ്ഡലങ്ങളും തമ്മിൽ 200-500കി.വോൾട്ട് വ്യത്യാസം ഉണ്ട്.
ചില വസ്തുക്കൾ അവയിൽ ഘർഷണം മൂലമോ മറ്റോ സ്വയം ഋണ ഊർജ്ജകണങ്ങളെ സംഭരിക്കാൻ ശേഷിയുള്ളവയാണ്‌. ഇതാണ്‌ സ്റ്റാറ്റിക് വൈദ്യുതി ഉദാ: (പോളിമർ സം‌യുക്തങ്ങൾ, ബലൂൺ) ഇത് അതിന്റെ പ്രതലവിസ്താരത്തിനനുസൃതമായി ആ വസ്തുവിൽ നിലകൊള്ളാം. എന്നാൽ ഊർജ്ജം പരിധിയിൽ കൂടുതൽ ആവുകയോ എതിർ ഊർജ്ജകേന്ദ്രം അടുത്ത് അതായത് അതിന്റെ പ്രഭാവലയത്തിൽ എത്തുകയോ ചെയ്താൽ ഈ ഊർജ്ജം അതിന്‌ ഏറ്റവും പ്രതിരോധം കുറഞ്ഞ വഴിയിലൂടെ മറ്റേ വസ്തുവിലേക്ക് ബഹിർഗമിക്കുന്നു. ഇതാണ്‌ സ്ഥവര വൈദ്യുതീകരണം. ഇതേ പ്രതിഭാസത്തിന്റെ അടിസ്ഥാനത്തിലാണ് മിന്നലുകളും ഉണ്ടാവുന്നത്.
ഇലക്ട്രോസ്റ്റാറ്റിക് ഇൻഡക്ഷൻ
ഭൗമോപരിതലത്തിനു മുകളിൽ ഏകദേശം 1-2 കി.മീ മുതൽ 12-14കി.മീ വരെ ഉയരത്തിൽ സ്ഥിതിചെയ്യുന്ന ഈ മേഘങ്ങൾ മറ്റുമേഘങ്ങൾക്കുമുകളിലായി ഭൂമിക്ക് സമാന്തരമായി അനേകം കിലോമീറ്ററുകളിൽ പരന്നുകിടക്കുന്നു.ഈ മേഘങ്ങളിൽ വിവിധങ്ങളായ പദാർത്ഥങ്ങൾ ഉണ്ടായിരിക്കും.ശക്തമായ വായുപ്രവാഹം ഇവയെ മുകളിലേക്കും താഴേക്കുമായി ചലിപ്പിച്ചുകൊണ്ടിരിക്കും.അനുകൂലഘർഷണം ചെറിയ കണികകൾക്ക് ഋണചാർജും വലിയകണികകൾക്ക് ധനചാർജും കൈവരുത്തുന്നു.വായുപ്രവാഹവും ഗുരുത്വാകർഷണഫലവും മേഘത്തിനുമുകളിൽ ഋണചാർജും താഴേ ധനചാർജും ഉളവാക്കുന്നു.ഇപ്രകാരം മേഘത്തിന്റെ കീഴ്ത്തട്ടും മേൽത്തട്ടും തമ്മിലും മേഘത്തിന്റെ കീഴ്ത്തട്ടു ഭൂമിയും തമ്മിലും വൈദ്യുതവോൾട്ടേജ് ഉണ്ടാവുന്നു.വളരെ ഉയർന്ന ഈ വോൾട്ടേജിൽ(ഏകദേശം 10കോടി മുതൽ 100കോടി വി.) വായുവിന്റെ ഇൻസുലേഷൻ നഷ്ടപ്പെട്ട് ചാർജ് അങ്ങോട്ടുമിങ്ങോട്ടും അതിവേഗത്തിൽ പ്രവഹിക്കുന്നു.അപ്പോഴുണ്ടാവുന്ന വൈദ്യുതസ്പാർകാണ് മിന്നലായി അനുഭവപ്പെടുന്നത്. മിന്നൽ മേഘങ്ങളിൽ നടക്കുന്ന വൈദ്യുതചാർജുകളുടെ പ്രവാഹമാണ് ഇടിമിന്നലിനുകാരണം.ഇപ്രകാരമുള്ള വൈദ്യുതപ്രവാഹം ഇടയിലുള്ള വായുവിനെ 20,000ഡിഗ്രി വരെ ചൂടാക്കുന്നു. ഇത് ചുറ്റുമുള്ള വായുവിനെ ഒരു ഷോക് വേവ് ഉണ്ടാക്കിക്കൊണ്ട് ശാബ്ദാതിവേഗത്തിലുള്ള തരംഗങ്ങൾ ഉണ്ടാകാനും ഇവ അല്പദൂരത്തെ സഞ്ചാരത്തിനുശേഷം മർദ്ദം കുറഞ്ഞ് അതിഭയങ്കരശബ്ദത്തോടുകൂടിയുള്ള ശബ്ദതരംഗങ്ങളായി മാറുകയും ചെയ്യുന്നു.ശബ്ദവും ജ്വാലയും ഒരുമിച്ചുതന്നേയാണ് ഉണ്ടാവുന്നതെങ്കിലും ജ്വാല പ്രകാശപ്രവേഗത്തിലും(3ലക്ഷം കി.മീ/സെ) ശബ്ദം സെക്കൻഡിൽ 340മീ ഉം സഞ്ചരിക്കുന്നതിനാലാണ് മിന്നൽ കണ്ടതിനുശേഷം ശബ്ദം കേൾക്കുന്നത്.രണ്ടും ഏകദേശം ഒരേസമയത്തുതന്നെ അനുഭവപ്പെട്ടാൽ സമീപസ്ഥലങ്ങളിലാവാം ഇടിമിന്നലേശിയത് എന്ന് അനുമാനിക്കാം.
അന്തരീക്ഷവായുവിൽ വൈദ്യുതചാലകങ്ങൾ ഉള്ളതിനാൽ അയണമണ്ഡലത്തിൽ നിന്നും പോസിറ്റിവ് ചാർജ് ഭൂമിയിലെത്തുന്നു.ഈ ചോർച്ച സന്തുലനാവസ്ഥയിലുള്ള വോൾട്ടേജിനുകുറവു വരുത്തുന്നു.ഈ കുറവു പരിഹരിക്കാൻ ഇടിമിന്നൽ സഹായിക്കുന്നു.ഏകദേശം 2000ഓളം ഇടിമിന്നലുകൾ ഓരോ സെക്കണ്ടിലും ഉണ്ടാവുന്നുണ്ട്.എന്നാൽ ഇവയിലെല്ലാം അതിഭയങ്കരചാർജ് ഉളവാക്കുന്നവയല്ല. ഇടിമിന്നൽ അന്തരീക്ഷവായുവിനെ അയണീകരിക്കുന്നു.ഇപ്രകാരം നൈട്രജൻ ഓക്സൈഡ്,ഓസോൺ എന്നീ രാസവസ്തുക്കൾ ഉല്പാദിപ്പിക്കപ്പെടുന്നു.
ആദ്യകാലപഠനങ്ങൾ
ബെഞ്ചമിൻ ഫ്രാങ്ക്ലിൻ(1706-1790) ആണ് ഇടിമിന്നലുകളെക്കുറിച്ചുള്ള ചിട്ടയായ ആദ്യകാലപഠനങ്ങൾ നടത്തിയത്.ഇദ്ദേഹം പട്ടവുമായി നടത്തിയ പരീക്ഷണം ഇപ്രകാരമാണ്.1752 ജൂണിൽ ഒരു സഹായിയോടും തന്റെ പുത്രനോടും കൂടെ പരീക്ഷണം നടത്തി.പട്ടത്തിന്റെ നൂലിന്റെ അറ്റത്ത് ഒരു കമ്പിയും അതിലേക്ക്  സിൽക് നൂലും ബന്ധിപ്പിച്ചു.മിന്നലുണ്ടായ സമയത്ത് വൈദ്യുതപാർകുകൾ സിൽക് നൂലിലേക്ക് വീഴുന്നത് ഇദ്ദേഹം കണ്ടു.ഇത് ലോകത്തെ ബോദ്ധ്യപ്പെടുത്തുകയും തുടർന്നുണ്ടായ പരീക്ഷണങ്ങളിൽ മേഘത്തിന്റെ താഴേത്തട്ടിൽ ഋണചാർജാ സാധാരണയായി ഉണ്ടാവുക എന്നദ്ദേഹം സ്ഥിരീകരിച്ചു.
ഈ പരീക്ഷണത്തിനുശേഷം നിരവധി അനുകരണങ്ങൾ നടന്നു.ഇടിമിന്നലുകളെക്കുറിച്ചുള്ള പഠനങ്ങൾ മിക്കപ്പോഴും അപകടകാരികളാണ്.ഏകദേശം ഇതേ പശ്ചാത്തലത്തിൽ തന്നെ നടത്തപ്പെട്ട ജോർജ് റിച്മാൻ എന്ന ഊർജതന്ത്രജ്ഞൻ വേണ്ടത്ര മുൻ‌കരുതലുകൾ എടുക്കാതെ ഇടിമിന്നലേശി മരിച്ചു.ഇദ്ദേഹം അചാലകമായ സിൽക് നൂൽ കെട്ടിയില്ല എന്നതാണ് മരണകാരണം.
കുറിപ്പുകൾ
വർഗ്ഗം:അന്തരീക്ഷ ഭൗതികശാസ്ത്രം
Åska
ക്വെർകസ് മർസിനിഫോളിയ
ഫാഗേസി കുടുംബത്തിലെ റിംഗ്-കപ്പ്ഡ് ഓക്ക് സബ്ജീനസിലെ ഏഷ്യൻ ഇനമാണ് ക്വെർകസ് മർസിനിഫോളിയ. ഇതിന് മുള-ഇല ഓക്ക്, ചൈനീസ് നിത്യഹരിത ഓക്ക്, ചൈനീസ് റിംഗ്-കപ്പ്ഡ് ഓക്ക് എന്നിവയുൾപ്പെടെ നിരവധി പൊതുവായ പേരുകളുണ്ട്. അതിന്റെ ചൈനീസ് പേര് 小叶青冈 ; pinyin : xiǎo yè qīng gāng, ഇതിനർത്ഥം ചെറിയ ഇല റിംഗ്-കപ്പ്ഡ് ഓക്ക് (അക്ഷരാർത്ഥത്തിൽ ചെറിയ ഇല ഗ്രീൻ റിഡ്ജ് ട്രീ എന്ന് വിവർത്തനം ചെയ്യപ്പെടുന്നു), ജപ്പാനിൽ ഇതിനെ white oak (白樫) എന്ന് വിളിക്കുന്നു  ഉം കൊറിയ അത് gasinamu അറിയപ്പെടുന്നു 가시나무  ). കിഴക്കൻ മധ്യ, തെക്കുകിഴക്കൻ ചൈന, ജപ്പാൻ, കൊറിയ, ലാവോസ്, വടക്കൻ തായ്ലൻഡ്, വിയറ്റ്നാം എന്നിവിടങ്ങളിൽ നിന്നുള്ളതാണ് ഇത്.
വിവരണം
20 m ഉയരത്തിൽ വരെ വളരുന്ന നിത്യഹരിത ഓക്ക് മരമാണ് ക്വർക്കസ് മർസിനിഫോളിയ. ഇലകൾ 60–110 × 18–40  മില്ലീമീറ്റർ. സെറുലേറ്റ് മാർജിനുകളുള്ള ; ഇലഞെട്ടിന് 10–25  മില്ലീമീറ്റർ നീളമുണ്ട്. കായ്കൾ അണ്ഡാകാരം മുതൽ എലിപ്‌സോയിഡ് വരെയാണ്, 14–25 × 10–15  മില്ലീമീറ്റർ, വൃത്താകാരത്തിലുള്ള അഗ്രത്തോടുകൂടിയ അരോമിലം; പരന്ന വടു ഏകദേശം. 6  മില്ലീമീറ്റർ വ്യാസമുള്ള. കപ്പുലുകൾ 5–8 × 10–18 ആണ്  mm, 1 / 3–1 / 2  ചുറ്റിപ്പിടിക്കുന്നു, ബ്രാക്റ്റുകൾ അഗ്രത്തിൽ ബന്ധപ്പെടുന്നില്ല.
ബാഹ്യ ലിങ്കുകൾ
വർഗ്ഗം:തായ്വാനിലെ വൃക്ഷങ്ങൾ വർഗ്ഗം:ചൈനയിലെ മരങ്ങൾ വർഗ്ഗം:ക്വെർകസ് വർഗ്ഗം:Articles containing Japanese language text
യുണൈറ്റഡ് കിങ്ഡം സിവിലിയൻ ബഹുമതികൾ
യുനൈറ്റഡ് കിങ്ങ്ഡത്തിലെ സിവിലിയൻ ബഹുമതികൾ വർഷത്തിൽ രണ്ട് പ്രാവശ്യമാണ് പ്രഖ്യാപിക്കുക. വർഷത്തിന്റെ ആദ്യവും (New year) രാജ്ഞിയുടെ പിറന്നാളിനും. ഇവയെ ന്യൂ ഇയർ ഹോണർസ് (New year honours) എന്നും, ക്വീൻസ് ബർത്ഡേ ഹോണർസ് (Queen's Birthday Honours) എന്ന് വിളിക്കുന്നു. മൂന്ന് തരം ബഹുമതികളാണ് യുനൈറ്റഡ് കിങ്ങ്ഡത്തിൽ നിലവിലുള്ളത് ഹെറിഡിറ്ററി പീറേജ് (Hereditary Peerage), ലൈഫ് പീറേജ് (Life Peerage), ഷിവാൽറിക് ഓർഡർസ് (Chivalric Orders). ഇതിൽ ഹെറിഡിറ്ററി പീറേജ് ലഭിക്കുന്ന വ്യക്തിയുടെ മരണശേഷം പദവി അനന്തരാവകാശികൾക്ക് കൈമാറപ്പെടും. ഡ്യൂക്, മാർകീ, ഏൾ, വൈകൗണ്ട്, ബാരൺ (Duke, Marquis, Earl, Viscount and Baron) എന്നീ പദവികളാണ് ഹെറിഡിറ്ററി പീറേജിൽ പെടുക. ഹെറിഡിറ്ററി പീറേജ് ഇപ്പോൾ രാജ കുടുംബാംഗങ്ങൾക്ക് മാത്രമേ നൽകാറുള്ളൂ. ലൈഫ് പീറേജ് ആകട്ടെ പദവി ലഭിക്കുന്ന ആളിന്റെ കാലശേഷം അത് അനന്തരാവകാശികൾക്ക് ലഭിക്കുകയില്ല. ബാരൺ സ്ഥാനമാണ് ലൈഫ് പീറേജ് ആയിട്ടു കൊടുക്കുക. മൂന്നാമത്തെ വിഭാഗമായ ഷിവാൽറിക് ഓർഡർസ് (Chivalric Orders) പല തരത്തിലുള്ളത് ഉണ്ട്. അതിലെ നൈറ്റ് കമാണ്ടർ ഒഫ് ദി ഓർഡർ ഒഫ് ദി ബ്രിട്ടീഷ് എമ്പയർ (KBE - Knight Commander of the Order of the British Empire) പദവി കിട്ടുന്ന ആളിനെയാണ് പേരിനു മുൻപിൽ സർ എന്ന സ്ഥാനപ്പേര് വച്ച് അഭിസംബോധന ചെയ്യുന്നത്.
വർഗ്ഗം:പുരസ്കാരങ്ങൾ
ഗവ. മോഡൽ ബോയ്സ് എച്ച്.എസ്.എസ്, തൈക്കാട്
കേരളത്തിൽ, തിരുവനന്തപുരം നഗരത്തിന്റെ മദ്ധ്യഭാഗത്തായി തൈക്കാട് എന്ന സ്ഥലത്ത് സ്ഥിതി ചെയ്യുന്ന ഒരു സർക്കാർ വിദ്യാലയമാണ് 'ഗവ. മോഡൽ ബോയ്സ് എച്ച്.എസ്.എസ്, തൈക്കാട്.' (English: Government Model Boys Higher Secondary School). 1885-ലാണ് ഈ സ്കൂൾ സ്ഥാപിതമായത്.
ചരിത്രം
ബ്രിട്ടീഷുകാരുടെ വരവോടെ ഇംഗ്ലീഷ് വിദ്യാഭ്യാസത്തിന്റെ ആവശ്യകത ബോധ്യപ്പെട്ട തിരുവിതാംകൂർ രാജ കുടുംബം 1885-ൽ അധ്യാപകരെ പരിശീലിപ്പിക്കാനായി ഒരു സ്കൂൾ സ്ഥാപിച്ചു. ഇന്ന് സെന്റ് ജോസഫ്സ് സ്കൂൾ പ്രവര്ത്തിക്കുന്ന ഭാഗത്താണ് സ്കൂൾ ആരംഭിച്ചത്. 1903-ലാണ് തൈക്കാട്ടേക്ക് മാറ്റുന്നത്.1910-ൽ ശ്രീമൂലംതിരുനാള് രാമവർമ്മ മഹാരാജാവ് ഇവിടെ യൂറോപ്യൻ വാസ്തുശില്പ ചാതുരിയുള്ള പ്രൗഢഗംഭീരമായ കെട്ടിടം പണികഴിപ്പിച്ചു. 1911-ൽ പ്രഥമ പ്രിന്സിപ്പൽ സ്‌കൂളിന്റെ ആയിരുന്ന ഡോ. ഇ എഫ് ക്ളാർക്കിന്റെ പരിശ്രമത്തിൽ ടീച്ചേഴ്സ് ട്രെയിനിംഗ് കോളേജ് സ്ഥാപിതമായി. 1998-ൽ ഹയർ സെക്കന്ററി സ്കൂളും ആരംഭിച്ചു.
ഭൗതികസൗകര്യങ്ങൾ
മൂന്ന് ഏക്കര് ഭൂമിയിലാണ് വിദ്യാലയം സ്ഥിതി ചെയ്യുന്നത്. ഹൈസ്കൂളിന് 1 കെട്ടിടത്തിലായി 16 സ്മാര്ട്ട് ക്ലാസ് മുറികളും ഹയര് സെക്കണ്ടറിക്ക് ഒരു കെട്ടിടത്തിലായി 32 ക്ലാസ് മുറികളുമുണ്ട്. അതിവിശാലമായ ഒരു കളിസ്ഥലം വിദ്യാലയത്തിനുണ്ട്. ഹൈസ്കൂളിനും ഹയര്സെക്കണ്ടറിക്കും വെവ്വേറെ കമ്പ്യൂട്ടര് ലാബുകളുണ്ട്. രണ്ട് ലാബുകളിലുമായി ഏകദേശം അമ്പതോളം കമ്പ്യൂട്ടറുകളുണ്ട്. രണ്ട് ലാബുകളിലും ബ്രോഡ്ബാന്റ് ഇന്റര്നെറ്റ് സൗകര്യം ലഭ്യമാണ്. ഫിസിക്സ്, കെമിസ്ട്രി, ബയോളജി എന്നിവയ്ക്ക് ശാസ്ത്ര പോഷിണി ലാബുകളും ഉണ്ട്. ഗണിതശാസ്ത്ര ലാബുണ്ട്. പ്രവര്ത്തി പരിചയം, സംഗീതം, ഫിസിക്കല് എജൂക്കേഷന്, എന്നിവയ്ക്ക് പ്രത്യേക കെട്ടിടങ്ങളുണ്ട്. ആധുനിക സൗകര്യങ്ങളോടു കൂടിയ ഗ്രന്ഥശാല ഈ സ്കൂളിന്റെ പ്രത്യേകതയാണ്.
പുറത്തേക്കുള്ള കണ്ണികൾ
Official Instagram of Government Model Boys' Higher Secondary School, Trivandrum
വർഗ്ഗം:തിരുവനന്തപുരം വിദ്യാഭ്യാസ ജില്ലയിലെ വിദ്യാലയങ്ങൾ വർഗ്ഗം:തിരുവനന്തപുരത്തെ ഹയർ സെക്കന്ററി സ്കൂളുകൾ വർഗ്ഗം:തിരുവനന്തപുരം ജില്ലയിലെ സർക്കാർ വിദ്യാലയങ്ങൾ വർഗ്ഗം:തിരുവനന്തപുരം ജില്ലയിലെ ഗവണ്മെന്റ് സ്കൂളുകൾ
മോസില്ല പൊതു അനുമതിപത്രം
മോസില്ല ഫൗണ്ടേഷൻ വികസിപ്പിക്കുകയും പരിപാലിച്ച് പോരുകയും ചെയ്യുന്ന ഒരു സ്വതന്ത്ര സോഫ്റ്റ്‌വെയർ അനുമതിപത്രമാണ് മോസില്ല പൊതു അനുമതിപത്രം. നവീകരിച്ച ബിഎസ്ഡി അനുമതിപത്രത്തിന്റെയും ഗ്നു ജിപിഎല്ലിന്റേയും മധ്യവർത്തിയായി മോസില്ല പൊതു അനുമതിപത്രത്തിനെ കരുതുന്നു. ഓപ്പൺ സോഴ്സ്, സ്വകാര്യ സോഫ്റ്റ്‌വെയർ നിർമ്മാതാക്കൾക്കിടയിൽ തുലനാവസ്ഥ ഈ അനുമതിപത്രം പാലിക്കുന്നു. മോസില്ല അനുമതിപത്രത്തിന്റെ രണ്ടു പതിപ്പുകൾ ഇറങ്ങിയിട്ടുണ്ട്. ഇതിൽ രണ്ടാം പതിപ്പ് മറ്റു സ്വതന്ത്ര സോഫ്റ്റ്‌വെയർ അനുമതിപത്രങ്ങളുമായി യോജിച്ച് പോകുന്നതാണ്.
അനുമതിയുടെ രൂപം
മോസില്ല പൊതു അനുമതിപത്രത്തിനെ ഒരു സ്വതന്ത്ര സോഫ്റ്റ്‌വെയർ അനുമതിപത്രമായി സ്വതന്ത്ര സോഫ്റ്റ്‌വെയർ സമിതി അംഗീകരിച്ചിട്ടുണ്ട്. ഇതിനെ ഓപ്പൺ സോഴ്സ് അനുമതിപത്രമായി ഓപ്പൺ സോഴ്സ് സംരംഭവും അംഗീകരിച്ചിട്ടുണ്ട്. സ്വകാര്യ അനുമതിപത്രമടക്കം മറ്റുള്ള അനുമതിപത്രം ഉപയോഗിക്കുന്ന ഫയലുകളുമായി ഇടകലർത്താൻ എംപിഎൽ അനുമതി നൽകുന്നു. എന്നിരുന്നാലും എംപിഎൽ ഉപയോഗിക്കുന്ന ഭാഗം സ്വതന്ത്രമായിത്തന്നെ തുടരുകയും ചെയ്യും. അതു കൊണ്ട് തന്നെ ഈ അനുമതിപത്രം എംഐടി, ബിഎസ്ഡി അനുമതിപത്രങ്ങളും ജിപിഎല്ലും തമ്മിലുള്ള സന്ധിയായി കണക്കാക്കപ്പെടുന്നു. എംഐടി, ബിഎസ്ഡി അനുമതപത്രങ്ങൾ ഉപയോഗിക്കുന്ന സോഫ്റ്റ്‌വെയറുകളെ മുഴുവനായും സ്വകാര്യ സോഫ്റ്റ്‌വെയർ ആക്കി മാറ്റാവുന്നതാണ്. ജിപിഎൽ, ഉപയോഗിക്കുമ്പോൾ സമ്പൂർണ്ണമായും ജിപിഎൽ തന്നെ ഉപയോഗിക്കണമെന്ന് നിഷ്കർഷിക്കുന്ന അനുമതിപത്രമാണ്. സ്വകാര്യ അനുമതിപത്രം ഉപയോഗിക്കുന്ന അനുപാത പ്രമാണങ്ങളുടെ ഉപയോഗം സാധ്യമാക്കുന്നതിലൂടെ സോഫ്റ്റ്‌വെയർ വാണിജ്യ ആവശ്യങ്ങൾക്കും, ഓപ്പൺ സോഴ്സ് വികനത്തിനും ഉപയോഗിക്കാം എന്നതാണ് എംപിഎല്ലിന്റെ ഏറ്റവും നല്ല വശം.
പുറത്തേക്കുള്ള കണ്ണികൾ
വർഗ്ഗം:സ്വതന്ത്ര സോഫ്റ്റ്‌വെയർ അനുവാദപത്രം വർഗ്ഗം:മോസില്ല
തിരുവഞ്ചിക്കുളം
ലഘുചിത്രം|തിരുവഞ്ചിക്കുളം ക്ഷേത്രം കൊടുങ്ങല്ലൂരിലെ ചരിത്രപ്രസിദ്ധമായ പഴയ നഗരമാണ് തിരുവഞ്ചിക്കുളം. ചേരചക്രവർത്തിമാരുടെ തലസ്ഥാനം ആയിരുന്നു; പ്രത്യേകിച്ച് ചേരൻ ചെങ്കുട്ടുവന്റെ. ഇവിടത്തെ ശിവക്ഷേത്രം പ്രസിദ്ധമാണ്. ശൈവസിദ്ധന്മാരായ അറുപത്തിമൂവർ പാടിപ്പുകഴ്ത്തിയ 274 ക്ഷേത്രങ്ങളിൽ ഏക കേരളീയക്ഷേത്രം ഇതാണ്. ഇന്ന് കൊടുങ്ങല്ലൂർ നഗരസഭയിൽ പെടുന്ന ഒരു പ്രദേശമാണ് തിരുവഞ്ചിക്കുളം. കിഴക്ക് കൊടുങ്ങല്ലൂർ കായലും തെക്ക് കോട്ടപ്പുറവും പടിഞ്ഞാറ് അഞ്ചപ്പാലവും വടക്ക് ശൃംഗപുരവുമാണ് അതിരുകൾ. ചേരരാജാക്കന്മാരുടെ തലസ്ഥാനമായ വഞ്ചിമുത്തൂർ എന്ന സ്ഥലം ഇതാണ്. പ്രശസ്തമായ മേൽത്തളി ശിവക്ഷേത്രം, ഇന്ത്യയിലെ ആദ്യത്തെ മുസ്ലീം പള്ളിയായ ചേരമാൻ പെരുമാൾ ജുമാ മസ്ജിദ് എന്നിവയും ഇവിടെ സ്ഥിതിചെയ്യുന്നു.
ലഘുചിത്രം|ഇന്ത്യയിലെ ആദ്യത്തെ മുസ്ലീം പള്ളിയായ ചേരമാൻ പള്ളി തിരുവഞ്ചിക്കുളത്താണ്.
സാംസ്കാരികം
കേരളത്തിലെ ഏറ്റവും പ്രസിദ്ധമായ ശിവക്ഷേത്രം. മുഖ്യ പ്രതിഷ്ഠ 7-ആം നൂറ്റാണ്ടിൽ. ശൈവരുടെ 274 തിരുപ്പതികളിൽ കേരളത്തിലെ ഏക ശൈവതിരുപ്പതിയാണ് തിരുവഞ്ചിക്കുളം. ഏറ്റവും കൂടുതൽ ഉപദേവതകളുള്ള ക്ഷേത്രം. 28 ഉപദേവതകൾ. ഇവിടുത്തെ ശക്തിപഞ്ചാക്ഷരി വിഗ്രഹവും അപൂർവഭാവത്തിലുള്ളതാണ്. ക്ഷേത്രത്തിലെ ദമ്പതിപൂജ പ്രസിദ്ധമാണ്. മംഗല്യസിദ്ധിക്കും സന്താനലബ്ധിക്കും പള്ളിയറ തൊഴുക ഫലവത്താണെന്ന് പ്രബലമായ വിശ്വാസമുണ്ട്. പൂജ കഴിഞ്ഞാൽ ശിവനേയും പാർവ്വതിദേവിയേയും പള്ളിയറ കോവിലിലേക്ക് എഴുന്നള്ളിക്കും. പള്ളിയറയിൽ തലയണയും കിടക്കയും മാത്രമേയുള്ളു. പള്ളിയറ ദർശനം മംഗല്യത്തിനും സന്താനലബ്ധിക്കും വഴിതെളിക്കുമെന്നാണ് വിശ്വാസം. വെളുത്ത വാവിനാണ് മുഖ്യം. കുറച്ചുകാലം മുന്പുവരെ ഈ എഴുന്നള്ളിപ്പിനുമുന്നിൽ ദേവദാസികൾ നൃത്തം ചെയ്തിരുന്നു.
ചേരമാൻ പെരുമാളുടെ കൊട്ടാരമുണ്ടായിരുന്നതായി കരുതപ്പെടുന്ന ചേരമാൻ പറമ്പിനടുത്താണ് ക്ഷേത്രം സ്ഥിതിചെയ്യുന്നത്. ഇവിടെ കാണുന്ന രണ്ട് പ്രതിമകൾ സുന്ദരമൂർത്തി നായനാരുടേതും ചേരമാൻ പെരുമാൾ നായനാരുടേതും ആണെന്ന് പറയപ്പെടുന്നു. ചുവർ ചിത്രങ്ങൾ, ദാരു ശില്പങ്ങൾ, ശിലാ പ്രതിമകൾ എന്നിവയാൽ സമ്പന്നമാണ് ഈ ക്ഷേത്രം. ഇവിടെ ഒരു ബുദ്ധസ്തൂപമുണ്ടായിരുന്നുവെന്നും വിശ്വാസമുണ്ട്. എല്ലാക്കാലത്തും പൂക്കുന്ന ഒരു കണിക്കൊന്നയും ക്ഷേത്രത്തിലുണ്ട്. ക്ഷേത്രത്തിന്റെ ജീർണോദ്ധാരണത്തെക്കുറിച്ച് 1801-ലും 31-ലും രചിച്ച ലിഖിതങ്ങൾ തറച്ചുവരിൽ കാണാം
അവലംബം
വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ https://en.wikipedia.org/wiki/Paadal_Petra_Sthalam
സി.പി. രാമസ്വാമി അയ്യർ
തിരുവിതാംകൂറിലെ ദിവാൻ ആയിരുന്നു സർ സി.പി എന്നറിയപ്പെടുന്ന സചിവോത്തമ സർ ചെട്പുട് പട്ടാഭിരാമൻ രാമസ്വാമി അയ്യർ, കെ.സി.എസ്.ഐ., എമ്പയർ (12 നവംബർ 1879 - 26 സെപ്റ്റംബർ 1966). അഭിഭാഷകൻ, അഡ്മിനിസ്ട്രേറ്റർ, രാഷ്ട്രീയക്കാരൻ എന്നീ നിലകളിൽ പ്രശസ്തനായിരുന്നു അദ്ദേഹം. 1920 മുതൽ 1923 വരെ മദ്രാസ് പ്രസിഡൻസിയുടെ അഡ്വക്കേറ്റ് ജനറൽ, 1923 മുതൽ 1928 വരെ മദ്രാസ് ഗവർണറുടെ എക്സിക്യൂട്ടീവ് കൗൺസിലിന്റെ നിയമകാര്യഅംഗം, 1931 മുതൽ 1936 വരെ വൈസ്രോയിയുടെ എക്സിക്യൂട്ടീവ് കൗൺസിൽ നിയമകാര്യ അംഗം, 1936 മുതൽ 1947 വരെ തിരുവിതാംകൂർ ദിവാൻ എന്നീ സ്ഥാനങ്ങൾ അദ്ദെഹം വഹിച്ചിരുന്നു. 1879 ൽ മദ്രാസ് നഗരത്തിൽ ജനിച്ച രാമസ്വാമി അയ്യർ മദ്രാസ് ലോ കോളേജിൽ നിന്ന് അഭിഭാഷകനായി യോഗ്യത നേടുന്നതിനുമുമ്പ് മദ്രാസിലെ വെസ്ലി കോളേജ് ഹൈസ്കൂളിലും പ്രസിഡൻസി കോളേജിലും പഠിച്ചു. മദ്രാസിൽ അഭിഭാഷകനായി പ്രാക്ടീസ് ചെയ്ത അദ്ദേഹം എസ്. ശ്രീനിവാസ അയ്യങ്കറിനു ശേഷം മദ്രാസ് പ്രസിഡൻസിയുടെ അഡ്വക്കേറ്റ് ജനറലായി. 1936 ൽ തിരുവിതാംകൂറിലെ ദിവാനായി നിയമിക്കപ്പെടുന്നതിനുമുമ്പ് അദ്ദേഹം മദ്രാസ് ഗവർണറുടെയും വൈസ്രോയിയുടെയും നിയമ അംഗമായി സേവനമനുഷ്ഠിച്ചു.
രാമസ്വാമി അയ്യർ 1936 മുതൽ 1947 വരെ ദിവാനായിരുന്നു. അദ്ദേഹത്തിന്റെ ഭരണകാലത്ത് നിരവധി സാമൂഹികവും ഭരണപരവുമായ പരിഷ്കാരങ്ങൾ വരുത്തി. എന്നിരുന്നാലും, കമ്യൂണിസ്റ്റ് സംഘടിത പുന്നപ്ര-വയലാർ കലാപത്തെ ക്രൂരമായി അടിച്ചമർത്തുകയും സ്വതന്ത്ര തിരുവിതാംകൂറിനെ അനുകൂലിക്കുന്ന അദ്ദേഹത്തിന്റെ വിവാദപരമായ നിലപാടിനാലുമാണ് അദ്ദേഹം പ്രധാനമായും ഓർമ്മിക്കപ്പെടുന്നത്. തനിക്കെതിരെയുള്ള് ഒരു കൊലപാതക ശ്രമം പരാജയപ്പെട്ടതിനെ തുടർന്ന് 1947 ൽ അദ്ദേഹം രാജിവച്ചു. കെ.സി.എസ്. മണി വെട്ടിപ്പരുക്കേൽപ്പിച്ചതിനെ തുടർന്നായിരുന്നു അദ്ദേഹം ദിവാൻ സ്ഥാനത്തോട് വിടപറഞ്ഞത്. ആദ്യകാലങ്ങളിൽ ഇന്ത്യൻ നാഷണൽ കോൺഗ്രസിന്റെ നേതാവായിരുന്നു. 1926 ൽ ഇന്ത്യൻ സാമ്രാജ്യത്തിന്റെ നൈറ്റ് കമാൻഡറായും 1941 ൽ നൈറ്റ് കമാൻഡർ ഓഫ് ദ സ്റ്റാർ ഓഫ് ഇന്ത്യയുമായും തിരഞ്ഞെടുക്കപ്പെട്ടു. 1947 ൽ ഇന്ത്യ സ്വാതന്ത്ര്യം നേടിയപ്പോൾ അദ്ദേഹം ഈ സ്ഥാനങ്ങൾ തിരികെ നൽകി. 1926, 1927 ലെ ലീഗ് ഓഫ് നേഷൻസിലേക്ക് അദ്ദേഹം അംഗമായിരുന്നു. പിന്നീടുള്ള ജീവിതത്തിൽ നിരവധി അന്താരാഷ്ട്ര സംഘടനകളിലും നിരവധി ഇന്ത്യൻ സർവകലാശാലകളുടെ ബോർഡിലും സേവനമനുഷ്ഠിച്ചു. രാമസ്വാമി അയ്യർ 1966 ൽ തന്റെ 86 ആം വയസ്സിൽ യുണൈറ്റഡ് കിംഗ്ഡം സന്ദർശനത്തിനിടെ അന്തരിച്ചു.
മുൻഗാമികൾ
തമിഴ്നാട്ടിലെ ആർക്കോട് നിന്നുള്ളവരായിരുന്നു രാമസ്വാമി അയ്യർ പൂർവ്വികർ. പ്രശസ്ത അദ്വൈത സാവന്ത് അപ്പയ്യ ദീക്ഷിതറിന്റെ സഹോദരൻ അച്ചൻ ദീക്ഷിതറുമായും സി.പി. യ്ക്ക് ബന്ധം ഉണ്ടായിരുന്നു. സിപിയുടെ മുത്തച്ഛനായ ചെത്പുട്ട് രാമസ്വാമി അയ്യർ ബ്രിട്ടീഷ് ഈസ്റ്റ് ഇന്ത്യാ കമ്പനിയിൽ കുംഭകോണത്തിന്റെ തഹസിൽദാറായി സേവനമനുഷ്ഠിച്ചു. അദ്ദേഹത്തിന്റെ കുടുംബം ശൃംഗേരി മഠവുമായി ആഴത്തിൽ ബന്ധപ്പെട്ടിരുന്നു.
ആദ്യകാല ജീവിതവും വിദ്യാഭ്യാസവും
ചെറ്റ്പേട്ട് പട്ടാഭിരാമൻ രാമസ്വാമി അയ്യർ 1879 നവംബർ 13 ന് ഒരു ജഡ്ജിയായിരുന്ന സി ആർ പട്ടാഭിരാമ അയ്യറിനും (1857–1903) ഭാര്യ രംഗമ്മാൾ എന്നും വിളിച്ചിരുന്ന സീതാലക്ഷ്മി അമ്മാളിനും മകനായി നോർത്ത് ആർക്കോട്ടിലെ വന്ദിവാഷ് പട്ടണത്തിൽ ജനിച്ചു. മദ്രാസിലെ വെസ്ലി കോളേജ് ഹൈസ്കൂളിലാണ് സി.പി. പഠിച്ചത്. കുട്ടിക്കാലത്ത് ഒരു പരീക്ഷ പോലും വിജയിക്കില്ല എന്ന ഒരു പ്രവചനമുണ്ടായിരുന്നതിനാൽ അദ്ദേഹത്തിന് വളരെ കർശനമായാണ് വളർത്തിയിരുന്നത്. സ്കൂൾ വിദ്യാഭ്യാസം പൂർത്തിയാക്കിയ സി.പി. മദ്രാസിലെ പ്രസിഡൻസി കോളേജിൽ ചേർന്നു. കോളേജിൽ ഇംഗ്ലീഷ്, സംസ്കൃതം, ഗണിതശാസ്ത്രം എന്ന വിഷയങ്ങൾക്കുപരി നെബുലാർ സിദ്ധാന്തത്തെക്കുറിച്ചുള്ള തന്റെ പ്രബന്ധത്തിന് എൽഫിൻസ്റ്റോൺ സമ്മാനം സി.പി. നേടി. മദ്രാസ് ലോ കോളേജിൽ നിന്ന് സ്വർണ്ണമെഡലോടും ഡിസ്റ്റിങ്ങ്‌ഷനോടും കൂടിയാണ് സി.പി. ബിരുദം നേടിയത്.
ഒരു ഇംഗ്ലീഷ് പ്രൊഫസറാകാൻ സി.പി. എപ്പോഴും ആഗ്രഹിച്ചിരുന്നു. എന്നിരുന്നാലും, തന്റെ മകൻ അഭിഭാഷകനാകണമെന്ന് പിതാവ് പട്ടാഭിരാമ അയ്യർ ആഗ്രഹിച്ചു, അതനുസരിച്ച് സി.പി. തന്റെ കോളേജ് അവധിക്കാലം മൈസൂർ രാജ്യത്ത് ചെലവഴിച്ചത് ദിവാൻ സർ കെ. ശേശാദ്രി അയ്യറിനൊപ്പം ആയിരുന്നു. അദ്ദേഹമായിരുന്നു തന്റെ പ്രചോദനമെന്ന് സി. പി. പറയുമായിരുന്നു.
അഭിഭാഷകനെന്ന നിലയിൽ
1903 ൽ സി. പി. വി. കൃഷ്ണസ്വാമി അയ്യരുടെ അടുത്ത് ഒരു പരിശീലകനായി ചേർന്നു. അതേ വർഷം പട്ടാഭിരാമ അയ്യർ തന്റെ മരണത്തിന് തൊട്ടുമുമ്പ് സി. പി. ക്ക് സർ വി. ഭാഷ്യം അയ്യങ്കാറുടെ ജൂനിയർ ആയി അദ്ദേഹം അഡ്മിഷൻ ശരിയാക്കിയിരുന്നു. എന്നാൽ സി. പി. യെ അദ്ദേഹം കൂടെ കൂട്ടിയില്ല. തൽഫലമായി, സി.പി സ്വന്തമായി പരിശീലിക്കുകയും അഭിഭാഷകനെന്ന നിലയിൽ പ്രശസ്തി നേടുകയും ചെയ്തു. മുന്നൂറിലധികം കേസുകളിൽ അദ്ദേഹം വിജയിക്കുകയും വിജയിക്കുകയും ചെയ്തു മദ്രാസ് ഹൈക്കോടതിയിലെ ഒരു ജഡ്ജി സ്ഥാനം വാഗ്ദാനം ചെയ്തെങ്കിലും അദ്ദേഹം അത് നിരസിച്ചു. 1920 ൽ അന്നത്തെ ഗവർണറായിരുന്ന വില്ലിംഗ്ഡൺ പ്രഭു അദ്ദേഹത്തെ മദ്രാസിലെ അഡ്വക്കേറ്റ് ജനറലായി നിയമിച്ചു. അഭിഭാഷകനായിരുന്ന കാലയളവിൽ ആഷെ കൊലപാതക വിചാരണയും, ബെസന്റ് നാരായണയ്യാ കേസ് അടക്കം നിരവധി പ്രമുഖകേസുകൾ സി.പി. കൈകാര്യം ചെയ്തു.
ഇന്ത്യൻ സ്വാതന്ത്ര്യ പ്രസ്ഥാനം
ആദ്യകാലങ്ങളിൽ സിപി ഗോപാൽ കൃഷ്ണ ഗോഖാലെയുടെ ആരാധകനായിരുന്നു. പൂനയിലെ സെർവന്റ്സ് ഓഫ് ഇന്ത്യ സൊസൈറ്റിയിൽ ചേരാൻ ആഗ്രഹിച്ചിരുന്നു. പ്രശസ്ത ബെസന്റ്-നാരായണ വിചാരണയിൽ തന്റെ മക്കളായ ജെ. കൃഷ്ണമൂർത്തി, നിത്യാനന്ദ എന്നിവരുടെ കസ്റ്റഡിക്കായി 1912 ൽ ആനി ബെസന്റിനെതിരെ ജിദ്ദു നാരായണനുവേണ്ടി അദ്ദേഹം പോരാടി വിജയിച്ചു. എന്നിരുന്നാലും, ഇംഗ്ലണ്ടിലെ പ്രിവി കൗൺസിലിന് അപ്പീൽ നൽകി ബെസന്ത് പിന്നീട് വിധി റദ്ദാക്കി. അങ്ങനെയായിരുന്നെങ്കിലും ഈ കേസിന്റെ ഫലമായി, സിപിക്ക് ആനി ബെസന്റിനോടുള്ള ആദരവ് വളരുകയാണ് ചെയ്തത്. ഒപ്പം ഹോം റൂൾ ലീഗ് സംഘടിപ്പിക്കുന്നതിൽ അവരുമായി സഹകരിക്കുകയും അതിന്റെ വൈസ് പ്രസിഡന്റായി പ്രവർത്തിക്കുകയും ചെയ്തു. 1917 ൽ അദ്ദേഹം ഇന്ത്യൻ നാഷണൽ കോൺഗ്രസിന്റെ സെക്രട്ടറിയായി. ജയിലിൽ കിടക്കുമ്പോൾ ആനി ബെസന്റിന്റെ ന്യൂ ഇന്ത്യ ദിനപത്രവും സി.പി. എഡിറ്റു ചെയ്തു. അതേസമയം, അവരുടെ മോചനത്തിനായി ശക്തമായി പ്രചാരണം നടത്തി. സ്വദേശി, നിസ്സഹകരണ പ്രസ്ഥാനങ്ങളിൽ മഹാത്മാഗാന്ധിയുമായി വിയോജിച്ചതിനെത്തുടർന്ന് സി.പി പിന്നീട് ഇന്ത്യൻ സ്വാതന്ത്ര്യത്തിൽ നിന്ന് അകന്നു.
മദ്രാസ് ഗവർണ്ണറുടെ എക്സിക്ക്യൂട്ടീവ് കൗൺസിൽ അംഗം
1920 ൽ സിപിയെ മദ്രാസ് പ്രസിഡൻസിയുടെ അഡ്വക്കേറ്റ് ജനറലായി നാമനിർദേശം ചെയ്തു. സിറ്റി മുനിസിപ്പാലിറ്റീസ് ആക്റ്റ്, മദ്രാസ് ലോക്കൽ ബോർഡ് ആക്റ്റ് എന്നിവയുടെ ചുമതല അദ്ദേഹത്തിന് ഉണ്ടായിരുന്നു. 1923 ൽ മദ്രാസ് ഗവർണറുടെ എക്സിക്യൂട്ടീവ് കൗൺസിലിലേക്ക് നാമനിർദ്ദേശം ചെയ്യപ്പെട്ടു. ക്രമസമാധാനം, പോലീസ്, പൊതുമരാമത്ത് വകുപ്പ്, ജലസേചനം, തുറമുഖങ്ങൾ, വൈദ്യുതി എന്നീ വകുപ്പുകൾ അദ്ദേഹത്ത്ന്റെ ചുമതലയിൽ ആയിരുന്നു.
എക്സിക്യൂട്ടീവ് കൗൺസിൽ അംഗമെന്ന നിലയിൽ സി. പി. പൈക്കര അണക്കെട്ടിന്റെ അടിസ്ഥാനമിട്ടു, 1929 നും 1932 നും ഇടയിൽ 6.75 കോടി രൂപയ്ക്കാണ് അത് നിർമ്മിച്ചത്. കാവേരി നദിക്ക് മുകളിലൂടെ മേട്ടൂർ ഡാമിന്റെ നിർമ്മാണവും അദ്ദേഹം ആരംഭിച്ചു. പൈക്കര ജലവൈദ്യുത പദ്ധതി കോയമ്പത്തൂരിലെ വ്യാവസായികവത്കരണത്തിന് തുടക്കമിട്ടപ്പോൾ, തഞ്ചൂർ, ട്രിച്ചി ജില്ലകളിലെ വിശാലമായ പ്രദേശങ്ങളിൽ ജലസേചനം നടത്താൻ മേട്ടൂർ പദ്ധതി ഉപയോഗിച്ചു. തുറമുഖങ്ങളുടെ ചുമതലയുള്ള അംഗമെന്ന നിലയിൽ കൊച്ചി, വിശാഖപട്ടണം, തൂത്തുക്കുടി തുറമുഖങ്ങളുടെ മെച്ചപ്പെടുത്തലിനും സി.പി. ഉത്തരവാദിയായിരുന്നു.
മുത്തുലക്ഷ്മി റെഡ്ഡി നിർദ്ദേശിച്ച ദേവദാസി നിർത്തലാക്കൽ ബിൽ പാസാക്കുന്നതിൽ നിയമ അംഗമെന്ന നിലയിൽ സി.പി. നിർണ്ണായകപങ്കു വഹിച്ചു. എന്നിരുന്നാലും, മദ്രാസ് പ്രസിഡൻസിയിലുടനീളമുള്ള ദേവദാസികളിൽ നിന്നുള്ള ശക്തമായ പ്രതിഷേധത്തെത്തുടർന്ന്, അതൊരു സർക്കാർ നടപടിയായിട്ടല്ലാതെ സ്വകാര്യബിൽ ആയി അവതരിപ്പിക്കാൻ സിപി നിർദ്ദേശിച്ചു.
തിരുവിതാംകൂറിലെ ദിവാൻ
വലത്ത്‌|ലഘുചിത്രം|250x250ബിന്ദു| തിരുവിതാംകൂറിലെ ദിവാനായി സേവനമനുഷ്ഠിക്കുമ്പോൾ സർ സി പി രാമസ്വാമി അയ്യറുടെ വസതിയായ ഭക്തിവിലാസ് 1931 ൽ, തന്റെ അമ്മാവന്റെ പിൻഗാമിയായി തിരുവിതാംകൂറിലെ മഹാരാജാവായി ചിതിര തിരുനാളിനെ വിലക്കിയപ്പോൾ, സി പി അദ്ദേഹത്തെ പ്രതിനിധീകരിച്ച് ഇന്ത്യയുടെ വൈസ്രോയിയോട് സംസാരിച്ചു. ചിത്തിര തിരുനാളിനെ കിരീടമണിയിക്കാൻ വൈസ്രോയി സമ്മതിച്ചെങ്കിലും സി‌ പി യുവ ചക്രവർത്തിയുടെ ഉപദേഷ്ടാവായി പ്രവർത്തിക്കണമെന്ന വ്യവസ്ഥയിൽ മാത്രമായിരുന്നു ആ സമ്മതം. സി പി സമ്മതിക്കുകയും 1931 മുതൽ 1936 വരെ രാജകുമാരന്റെ നിയമ, ഭരണഘടനാ ഉപദേഷ്ടാവായി പ്രവർത്തിക്കുകയും ചെയ്തു. 1936 ൽ മഹാരാജ ചിത്തിര തിരുനാൾ സിപിയോട് തിരുവിതാംകൂറിലെ ദിവാൻ ആകണമെന്ന് വ്യക്തിപരമായി അഭ്യർത്ഥിച്ചു. സി പി ഈ ഓഫർ സ്വീകരിച്ച് പത്തുവർഷക്കാലം ദിവാനായി സേവനമനുഷ്ഠിച്ചു.
ക്ഷേത്ര പ്രവേശന വിളംബരം
1936 നവംബർ 12 ന് മഹാരാജ ചിത്തിര തിരുനാൽ വിപ്ലവകരമായ ക്ഷേത്ര പ്രവേശന പ്രഖ്യാപനം പുറപ്പെടുവിച്ചു, ഇത് ദളിതരടക്കമുള്ള തൊട്ടുകൂടാത്തവർ ഉൾപ്പെടെ ഹിന്ദുക്കളിലെ എല്ലാ ജാതികളിലും ക്ലാസുകളിലും പെട്ടവർക്ക് സംസ്ഥാനത്തെ ഹിന്ദു ക്ഷേത്രങ്ങളിൽ പ്രവേശിക്കാനുള്ള അവകാശം നൽകി. യാഥാസ്ഥിതിക, എന്നാൽ സ്വാധീനമുള്ള ഉയർന്ന ജാതിക്കാരായ ഹിന്ദുക്കൾ ഇതിനെ ശക്തമായി എതിർത്തു, അവർ ദിവാന്റെ ജീവിതത്തിന് കനത്ത ഭീഷണി ഉയർത്തി. ഈ പ്രഖ്യാപനം മഹാരാജാവിനും അദ്ദേഹത്തിന്റെ ദിവാനും മഹാത്മാഗാന്ധിയുടെയും മറ്റ് സാമൂഹിക പരിഷ്കർത്താക്കളുടെയും പ്രശംസ നേടി.
സാമ്പത്തിക, വ്യാവസായിക പരിഷ്കാരങ്ങൾ
സിപി ദിവാൻ ആയിരുന്ന കാലത്ത് തിരുവിതാംകൂർ വ്യാവസായിക വികസനത്തിൽ അതിവേഗം മുന്നേറി. ഇന്ത്യൻ അലുമിനിയം കമ്പനിയെ ആലുവ പട്ടണത്തിൽ ഒരു ഫാക്ടറി സ്ഥാപിക്കാൻ ക്ഷണിച്ചു. ഇന്ത്യയിലെ ആദ്യത്തെ വളം പ്ലാന്റ്, ഫെർട്ടിലൈസേഴ്സ് ആന്റ് കെമിക്കൽസ് ഒഫ് ട്രാവൺകൂർ (ഫാക്റ്റ്), അമോണിയം സൾഫേറ്റ് നിർമ്മിക്കാൻ സി.പി. രൂപീകരിച്ചതാണ്. ഇന്ത്യയുടെ വൈസ്രോയിയുടെ ശത്രുതയെ പരസ്യമായി ധിക്കരിച്ചുകൊണ്ട് അമേരിക്കൻ സഹകരണത്തോടെയാണ് ഇത് സ്ഥാപിതമായത്. സിമൻറ് നിർമ്മിക്കാൻ ഒരു പ്ലാന്റും ടൈറ്റാനിയം ഡൈ ഓക്സൈഡും നിർമ്മിക്കാൻ മറ്റൊരും പ്ലാന്റും സി.പി നിർമ്മിച്ചു. പുനലൂരിലെ തിരുവിതാംകൂർ പ്ലൈവുഡ് ഫാക്ടറി തിരുവിതാംകൂർ റയോൺസ് ലിമിറ്റഡ് 1946 ൽ പെരുംബാവൂരിൽ ഒരു പ്ലാന്റുമായി സ്ഥാപിതമായി. അലുമിനിയം കേബിളുകൾ നിർമ്മിക്കുന്ന ആദ്യത്തെ പ്ലാന്റ് കുണ്ടറയിൽ തുറന്നു. 1947 ൽ സി‌പി ദിവാൻ സ്ഥാനമൊഴിയുമ്പോൾ, അദ്ദേഹം ചുമതലയേറ്റ കാലം മുതൽ സംസ്ഥാനത്തിന്റെ വരുമാനം നാലിരട്ടിയായി വർദ്ധിച്ചിരുന്നു.
ജലസേചന പ്രവർത്തനങ്ങൾ
പെരിയാർ നദിയിൽ ജലവൈദ്യുത പദ്ധതി സ്ഥാപിക്കാൻ സി.പി. ആഗ്രഹിച്ചിരുന്നെങ്കിലും അദ്ദേഹത്തിന്റെ ശ്രമങ്ങളെ മദ്രാസ് സർക്കാർ എതിർത്തു. തിരുവിതാംകൂറിനു വേണ്ടി സ്വയം അഭിഭാഷകനായി വാദിച്ചുവിജയിച്ച സി.പി. ഇതിന്റെ ഫലമായി പെരിയാർ നദിയിൽ പള്ളിവാസൽ ജലവൈദ്യുത പദ്ധതി ആരംഭിച്ചു. അദ്ദേഹം സമാരംഭിച്ചു പെച്ചിപാറ ജലവൈദ്യുത പദ്ധതിക്ക് (കന്യാകുമാരി ജില്ലയിലെ നിലവിലെ കൊടയാർ ജലവൈദ്യുത പദ്ധതി) തുടക്കമിട്ടതും സി. പി. യാണ്. പെരിയാർ ഗെയിം സാങ്ച്വറിക്കും മറ്റ് ജലസേചന പദ്ധതികൾക്കും അദ്ദേഹം തുടക്കമിട്ടു.
മറ്റ് പരിഷ്കാരങ്ങൾ
1941 ൽ ബ്രിട്ടീഷുകാർ അദ്ദേഹത്തിന് നൈറ്റ് കമാൻഡർ ഓഫ് സ്റ്റാർ ഓഫ് ഇന്ത്യ (KCSI) പദവി നൽകി. ഇന്ത്യൻ സ്വാതന്ത്ര്യം കണക്കിലെടുക്കുമ്പോൾ തിരുവിതാംകൂറിനും മറ്റ് രാജഭരണ സ്ഥാപനങ്ങൾക്കും സ്വതന്ത്രമായി തുടരാനോ ഇന്ത്യയുടെയോ പാകിസ്ഥാന്റെയോ ആധിപത്യങ്ങളുമായി ലയിക്കാനോ രണ്ട് ഓപ്ഷനുകൾ നൽകി.
പുന്നപ്ര-വയലാർ കലാപം
1946 ഒക്ടോബറിൽ ആലപ്പുഴ മേഖലയിൽ ഒരു ബഹുജന പ്രക്ഷോഭം ഉണ്ടായി. ഒക്ടോബർ 24 ന് പുന്നപ്രയിൽ 200 ഓളം പേരെ തിരുവിതാംകൂർ പോലീസ് കൊലപ്പെടുത്തി. ആലപ്പുഴയിലും ചേർത്തലയിലും സൈനികനിയമത്തിന് സർക്കാർ ഉത്തരവിട്ടു. സിപിയുടെ പോലീസും സൈന്യവും ആലപ്പുഴയിലേക്ക് മാറി. ഒക്ടോബർ 27 ന് വയലാർ മറ്റൊരു കൂട്ട പ്രക്ഷോഭത്തിന് സാക്ഷ്യം വഹിച്ചു, 150 പേർ സംഭവസ്ഥലത്ത് തന്നെ കൊല്ലപ്പെട്ടു. അതേ ദിവസം തന്നെ പോലീസ് വെടിവയ്പിൽ ആലപ്പുഴയുടെ വിവിധ സ്ഥലങ്ങളിൽ 130 പേർ കൊല്ലപ്പെട്ടു. പ്രൊഫ. ശ്രീധര മേനോന്റെ കേരള ചരിത്രത്തിൽ, പുന്നപ്ര വയലാർ പ്രക്ഷോഭത്തിൽ ആയിരത്തോളം പേർ മരിച്ചെന്ന് പറയുന്നുണ്ട്. പ്രക്ഷോഭം ഒരു ഹ്രസ്വകാല പരാജയമായിരുന്നുവെങ്കിലും, അത് തിരുവിതാംകൂറിന്റെ മെച്ചപ്പെട്ട ഭരണത്തിന് കാരണമായി.
സ്വാതന്ത്ര്യം പ്രഖ്യാപിക്കുന്നു
1947 ജൂൺ 3 ന് യുണൈറ്റഡ് കിംഗ്ഡം വിഭജനത്തിനുള്ള ആവശ്യങ്ങൾ അംഗീകരിക്കുകയും ചുരുങ്ങിയ സമയത്തിനുള്ളിൽ ഇന്ത്യയിൽ നിന്ന് പുറത്തുപോകാനുള്ള ആഗ്രഹം പ്രഖ്യാപിക്കുകയും ചെയ്തപ്പോൾ തിരുവിതാംകൂറിലെ മഹാരാജാവ് സ്വയം സ്വതന്ത്രനാണെന്ന് പ്രഖ്യാപിക്കാൻ ആഗ്രഹിച്ചു. ദിവാൻ, സിപിയുടെ പിന്തുണയോടെ, ചിത്തിര തിരുനാൾ 1947 ജൂൺ 18 ന് സ്വാതന്ത്ര്യ പ്രഖ്യാപനം നടത്തി. തിരുവിതാംകൂറിന്റെ സ്വാതന്ത്ര്യ പ്രഖ്യാപനം ഇന്ത്യക്ക് സ്വീകാര്യമല്ലാത്തതിനാൽ, ദിവാൻ ഇന്ത്യൻ സർക്കാരുമായി ചർച്ചകൾ ആരംഭിച്ചു. സിപി തന്നെ സ്വാതന്ത്ര്യത്തെ അനുകൂലിച്ചില്ലെന്നും കൂടുതൽ സ്വയംഭരണാധികാരം മാത്രമാണ് ആവശ്യപ്പെട്ടതെന്നും 1947 ജൂലൈ 23 ഓടെ സിപിയും ഇന്ത്യൻ പ്രതിനിധികളും തമ്മിൽ അനുകൂലമായ ഒരു കരാറിലെത്തിയെന്നും എന്നാൽ രാജാവിന്റെ അംഗീകാരം ലഭിക്കാത്തതിനാൽ ഇന്ത്യൻ യൂണിയനിലേക്കുള്ള പ്രവേശനം നടപ്പാക്കാൻ കഴിഞ്ഞില്ലെന്നും കുടുംബവൃത്തങ്ങൾ സൂചിപ്പിക്കുന്നു. മറുവശത്ത്, പ്രശസ്ത ചരിത്രകാരനായ രാമചന്ദ്ര ഗുഹ, സി.പി. (മുഹമ്മദ് അലി ജിന്നയുടെ പ്രോൽസാഹനത്തോടെ) ബ്രിട്ടീഷ് ഗവൺമെന്റിന്റെ മുതിർന്ന മന്ത്രിമാരുമായി രഹസ്യ ബന്ധം സ്ഥാപിച്ചതെങ്ങനെ എന്നതിനെക്കുറിച്ച് എഴുതിയിട്ടുണ്ട്, മോണസൈറ്റിനുമേൽ അവർക്ക് പ്രത്യേക ആനുകൂല്യങ്ങൾ നൽകുമെന്ന പ്രതീക്ഷയിൽ അദ്ദേഹത്തെ പ്രോത്സാഹിപ്പിച്ചു ആണവായുധ മൽസരത്തിൽ ബ്രിട്ടീഷുകാർക്ക് മുൻ‌തൂക്കം നൽകാൻ കഴിയുന്ന മോണസൈറ്റിനാൽ തിരുവിതാംകൂർ സമൃദ്ധമായിരുന്നു. എന്നാൽ 1947 ജൂലൈ 25 ന് സ്വാതി തിരുനാളിന്റെ വാർഷികം അനുസ്മരിപ്പിക്കുന്ന ഒരു സംഗീത പരിപാടിയിൽ സിപിയെ വധിക്കാൻ ശ്രമിച്ചു. ഒന്നിലധികം കുത്തേറ്റ മുറിവുകളുമായി സി.പി രക്ഷപ്പെട്ടു. സുഖം പ്രാപിച്ചയുടൻ തിരുവിതാംകൂർ സംസ്ഥാനം ഇന്ത്യൻ യൂണിയനിലേക്ക് പ്രവേശിക്കാനുള്ള നടപടികൾക്ക് വേഗതയേറി.
മരണം
ഇന്ത്യ ഓഫീസ് ലൈബ്രറിയിൽ "എ ഹിസ്റ്ററി ഓഫ് മൈ ടൈംസ്" എന്ന പേരിൽ പ്ലാൻ ചെയ്ത പുസ്തകത്തെക്കുറിച്ച് ഗവേഷണം നടത്താൻ 1966 സെപ്റ്റംബറിൽ സി.പി ഇംഗ്ലണ്ടിലേക്ക് പുറപ്പെട്ടു. ഏകദേശം 11:30 ന് am, 1966 സെപ്റ്റംബർ 26 ന് അദ്ദേഹം നാഷണൽ ലിബറൽ ക്ലബിൽ (50 വർഷത്തിലേറെയായി അംഗമായിരുന്നു), ഒരു റിപ്പോർട്ടറുമായി സംസാരിക്കുന്നതിനിടയിൽ പെട്ടെന്ന് കസേരയിൽ വീഴുകയും തൽക്ഷണം മരിക്കുകയും ചെയ്തു. അടുത്ത ദിവസം, ടൈംസ് അദ്ദേഹത്തിന്റെ മരണവാർത്ത അറിയിച്ചു:
സി. രാജഗോപാലാചാരി, അന്നത്തെ രാഷ്ട്രപതി സാക്കിർ ഹുസൈൻ  ദി ഹിന്ദു,  ടൈംസ് ഓഫ് ഇന്ത്യ,  ഇന്ത്യൻ പ്രധാനമന്ത്രി ഇന്ദിരാഗാന്ധി, കെ. കാമരാജ് എന്നിവരെല്ലാം അനുശോചനങ്ങൾ അറിയിച്ചു.
ലെഗസി
അഭിഭാഷകൻ, അഡ്മിനിസ്ട്രേറ്റർ, ഭാകിവിചിന്തകൻ എന്നീ നിലകളിൽ സി.പി. അറിയപ്പെടുന്നു 1917 മുതൽ 1922 വരെ ഇന്ത്യയുടെ സ്റ്റേറ്റ് സെക്രട്ടറിയായി സേവനമനുഷ്ഠിച്ച എഡ്വിൻ സാമുവൽ മൊണ്ടാഗു അദ്ദേഹത്തെ "ഇന്ത്യയിലെ ഏറ്റവും ബുദ്ധിമാനായ വ്യക്തികളിൽ ഒരാളാണ്" എന്ന് വിശേഷിപ്പിച്ചു. കന്യാകുമാരി ജില്ലയെ തിരുവിതാംകൂറിലെ അരിപ്പാത്രമാക്കി (rice-bowl) മാറ്റിയതിന്റെ ബഹുമതി അദ്ദേഹത്തിനുണ്ട്. മദ്രാസ് പ്രസിഡൻസിയുടെ വ്യാവസായികവത്ക്കരണം വിഭാവനം ചെയ്ത ആദ്യത്തെ വ്യക്തിയെന്ന ബഹുമതിയും അദ്ദേഹത്തിനുണ്ട്. ഒരു ദളിതായ, എൻ ശിവരാജിനെ തന്റെ ജൂനിയർ ആയി നിയമിച്ച ആദ്യ ജാതി ഹിന്ദു അഭിഭാഷകൻ ആണ് സി. പി. യെന്നത് അദേഹത്തിന്റെ സമത്വബോധത്തിന്റെ ഉദാഹരണമാണ്. അദ്ദേഹത്തിന്റെ നേതൃത്വത്തിൽ വധശിക്ഷ നിർത്തലാക്കിയ ആദ്യത്തെ നാട്ടുരാജ്യമായി തിരുവിതാംകൂർ മാറി, ആദ്യം സ്വതന്ത്രവും നിർബന്ധിതവുമായ വിദ്യാഭ്യാസം അവതരിപ്പിച്ചതും ഇന്ത്യയിലൂടെ ബാക്കി ഭാഗങ്ങളുമായി വിമാനമാർഗ്ഗം ബന്ധിപ്പിച്ച ആദ്യത്തെ നാട്ടുരാജ്യവും തിരുവിതാംകൂർ ആയിരുന്നു. തിരുവിതാംകൂറിലെ വഞ്ചി പാവം ഫണ്ടിന്റെ രൂപത്തിൽ ഉച്ചഭക്ഷണ പദ്ധതി ആദ്യമായി അവതരിപ്പിച്ചത് സിപിയാണെന്ന് 1979 ൽ സിപിയുടെ ജന്മശതാബ്ദി ആഘോഷത്തിൽ തമിഴ്‌നാട് മുൻ മുഖ്യമന്ത്രി എം ജി രാമചന്ദ്രൻ അനുസ്മരിച്ചു. രാജ്യത്തെ നദികളെ പരസ്പരം ബന്ധിപ്പിക്കുന്നതിന് ഒരു പദ്ധതി നിർദ്ദേശിച്ച ആദ്യത്തെ വ്യക്തി സിപിയാണെന്ന് 1967 ൽ ഒരു പ്രസംഗത്തിൽ സിഎൻ അണ്ണാദുരൈ അഭിപ്രായപ്പെട്ടു. എന്നിരുന്നാലും, അദ്ദേഹത്തിന്റെ ഏറ്റവും വലിയ നേട്ടം ക്ഷേത്ര പ്രവേശന വിളംബരമാണെന്ന് വിശ്വസിക്കപ്പെടുന്നു, ഇത് ദളിതർക്ക് ആദ്യമായി ഹിന്ദു ക്ഷേത്രങ്ങളിൽ പ്രവേശിക്കാൻ അനുവാദം നൽകി.
മനുഷ്യസ്‌നേഹ പ്രവർത്തനങ്ങൾക്കും അദ്ദേഹം സ്ഥാപിക്കാൻ സഹായിച്ച സ്ഥാപനങ്ങൾക്കും സി.പി.പ്രശസ്തനാണ്. അദ്ദേഹത്തിന്റെ മരണശേഷം പരമ്പരാഗത കലകളെയും കരക .ശല വസ്തുക്കളെയും പ്രോത്സാഹിപ്പിക്കുന്നതിനായി സി പി രാമസ്വാമി അയ്യർ ഫൗണ്ടേഷൻ അദ്ദേഹത്തിന്റെ സ്മരണയ്ക്കായി സ്ഥാപിച്ചു. ദക്ഷിണേന്ത്യൻ ലിബറേഷൻ ഫെഡറേഷന്റെ സ്ഥാപകന്മാരിൽ ഒരാളായ സി. നടേശ മുതലിയാർ, മദ്രാസ് ഗവർണറുടെ എക്സിക്യൂട്ടീവ് കൗൺസിലിലെ നിയമ അംഗമായി സേവനമനുഷ്ഠിക്കുമ്പോൾ, സാമൂഹ്യ പരിഷ്കരണത്തിനായുള്ള രാമസ്വാമി അയ്യറുടെ അജണ്ടയും ദളിതർക്കും താഴ്ന്ന ജാതിക്കാരായ ഹിന്ദുക്കൾക്കും ഹിന്ദു ക്ഷേത്രങ്ങളുടെ വാതിലുകൾ തുറക്കുന്നതും പ്രശംസിച്ചു. കലയുടെയും സംഗീതത്തിൻറെയും രക്ഷാധികാരിയായിരുന്ന സി‌പി, മദ്രാസ് മ്യൂസിക് അക്കാദമിയെ ഉപദേശിക്കാൻ ചില പ്രമുഖ സംഗീതജ്ഞരും പണ്ഡിതന്മാരും അടങ്ങുന്ന വിദഗ്ദ്ധ സമിതിയിൽ അംഗമായിരുന്നു.
ഐക്യരാഷ്ട്രസഭയിൽ ഇന്ത്യയുടെ കേസ് അവതരിപ്പിക്കാൻ ഗോപാലസ്വാമി അയ്യങ്കറിനുപകരം ജവഹർലാൽ നെഹ്‌റു സിപിയെ തിരഞ്ഞെടുത്തിരുന്നുവെങ്കിൽ കശ്മീർ പ്രശ്നം ഇന്ത്യയ്ക്ക് അനുകൂലമായി പരിഹരിക്കപ്പെടുമെന്ന് ഇന്ത്യൻ സിവിൽ സർവീസ് സി എസ് വെങ്കടാച്ചർ എഴുതി. ഇതേ കാഴ്ചപ്പാടും അർക്കോട്ട് രാമസാമി മുദലിയാർ പങ്കുവെച്ചു. ദേശീയ സമന്വയത്തിനായുള്ള ഇന്ത്യൻ കമ്മിറ്റിയുടെ അദ്ധ്യക്ഷനായിരിക്കെ, പുതുതായി തിരഞ്ഞെടുക്കപ്പെട്ട പാർലമെന്റ് അംഗങ്ങളും സംസ്ഥാന അസംബ്ലികളും ഇന്ത്യൻ യൂണിയനോട് കൂറ് പുലർത്തണമെന്ന് സിപി നിർബന്ധമാക്കി. ഈ ഉപവാക്യം അവതരിപ്പിച്ചതിലൂടെ സി. പി. ഇന്ത്യൻ യൂണിയനിൽ നിന്ന് വേർപെടുത്തുകയെന്ന ലക്ഷ്യം ഉപേക്ഷിക്കാൻ ദ്രാവിഡ മുന്നേറ്റ കഴകത്തെ പ്രേരിപ്പിച്ചുവെന്ന് വിശ്വസിക്കപ്പെടുന്നു.
സിപി സജീവമായ ഫ്രീമേസൺ ആയിരുന്നു, കർണാടക ലോഡ്ജിലെ അംഗമായിരുന്നു.
വിമർശനം
ലഘുചിത്രം|315x315ബിന്ദു| തിരുവിതാംകൂർ നാഷണൽ, ക്വിലോൺ ബാങ്ക് ഡയറക്ടർമാരുമായി സർ സി പി രാമസ്വാമി അയ്യർ, അതിൽ സി പി മാത്തൻ (എംഡി), [[കെ.സി. മാമ്മൻ മാപ്പിള|കെ സി മാമ്മൻ മാപ്പിള, എം ഒ തോമസ് വക്കൽ മോടിശേരിൽ (ഡയറക്ടർ)]] നവീകരണ പരിഷ്കർത്താവെന്ന് പലരും പ്രശംസിക്കുമ്പോൾ സിപിയെ മുതലാളിത്ത, സ്വേച്ഛാധിപത്യ, സാമ്രാജ്യത്വ, ക്രിസ്ത്യൻ വിരുദ്ധ, കമ്മ്യൂണിസ്റ്റ് വിരുദ്ധൻ എന്നും ചിലർ വിമർശിക്കുന്നു. തകർന്നുകൊണ്ടിരിക്കുന്ന തിരുവിതാംകൂർ നാഷണൽ, കൊയിലോൺ ബാങ്ക് എന്നിവയെ രക്ഷപ്പെടുത്തുന്നതിൽ പരാജയപ്പെട്ടതിനും ബാങ്കിനെയും അതിന്റെ മാനേജിംഗ് ഡയറക്ടറായ സി പി മാത്തേനെയും തകർത്തതിന് സിപിയെ നിശിതമായി വിമർശിച്ചു. ക്രിസ്ത്യൻ വിരുദ്ധനാണെന്ന് ആരോപിക്കപ്പെടുന്ന സിപി, അദ്ദേഹത്തിന്റെ സ്വാധീനം ഉപയോഗിച്ച് കൊയിലോൺ ബാങ്കിന്റെ പതനത്തിന് രൂപം നൽകി. 1946 ൽ സിപിയുടെ നയങ്ങളോടുള്ള കമ്മ്യൂണിസ്റ്റ് വിയോജിപ്പ് പുന്നപ്ര-വയലാർ കലാപത്തിന്റെ രൂപത്തിൽ പൊട്ടിപ്പുറപ്പെട്ടു, ഇത് തിരുവിതാംകൂർ സൈന്യവും നാവികസേനയും ക്രൂരമായി അടിച്ചമർത്തി. സിപിയുടെ നയങ്ങളോടുള്ള കമ്മ്യൂണിസ്റ്റ് വിദ്വേഷം ഒടുവിൽ ദിവാനെതിരായ ഒരു കൊലപാതകശ്രമത്തിൽ കലാശിച്ചു. എന്നിരുന്നാലും, സിപിയും കമ്മ്യൂണിസ്റ്റുകളും തമ്മിൽ കടുത്ത വൈരാഗ്യം ഉണ്ടായിരുന്നിട്ടും, 1959 ൽ ജവഹർലാൽ നെഹ്‌റു സർക്കാർ ഇ എം എസ് നമ്പൂതിരിപാടിന്റെ നേതൃത്വത്തിലുള്ള കേരളത്തിലെ കമ്മ്യൂണിസ്റ്റ് സർക്കാരിനെ "ഭരണഘടനാവിരുദ്ധം" എന്ന് പിരിച്ചുവിട്ടതിനെ അദ്ദേഹം എതിർത്തു. തിരുവിതാംകൂറിനെ ഇന്ത്യൻ യൂണിയനുമായി ലയിപ്പിക്കുന്നതിൽ ആദ്യം ഉണ്ടായ വിമുഖത മൂലം സിപിയെ "വിഘടനവാദി" എന്ന് മുദ്രകുത്തി. സാമ്രാജ്യത്വത്തോടുള്ള തന്റെ മനോഭാവത്തെക്കുറിച്ച് ജവഹർലാൽ നെഹ്‌റു പറഞ്ഞു:
തിരുവിതാംകൂറിനെ പ്രതിനിധീകരിച്ച് പാകിസ്ഥാനുമായി വ്യാപാര കരാർ ചർച്ച ചെയ്യാനുള്ള അദ്ദേഹത്തിന്റെ ശ്രമം മിക്ക ഇന്ത്യക്കാരും ഒരു ഒറ്റിക്കൊടുക്കൽ ആയാണ് കണ്ടത്.
കുടുംബം
1895 ൽ, 16 ആം വയസ്സിൽ സി‌പി, ഇന്ത്യൻ പോളിഗ്ലോട്ടിന്റെ ചെറുമകനും ജഡ്ജിയുമായ സി വി രംഗനാഥ ശാസ്ത്രിയുടെ ചെറുമകളായ ഒൻപത് വയസുകാരി സീതമ്മയെ (1886-1930) വിവാഹം കഴിച്ചു. 1930 മാർച്ചിൽ അവർ മരിച്ചു സിആർ പട്ടാഭിരാമൻ, സി ആർ വെങ്കട സുബ്ബാൻ, സി ആർ സുന്ദരം എന്നീ മൂന്ന് ആൺമക്കൾ ആണ് അദ്ദേഹത്റ്റിന് ഉണ്ടയിരുന്നത്. പട്ടാഭിരാമൻ ഇന്ത്യൻ സ്വാതന്ത്ര്യ സമരത്തിൽ പങ്കെടുക്കുകയും സി.പി പാർട്ടി രാജിവച്ചതിനുശേഷവും ഇന്ത്യൻ ദേശീയ കോൺഗ്രസിൽ സജീവമായിരുന്നു. 1957 ലും 1962 ലും കുംഭകോണത്ത് നിന്ന് ലോക്സഭയിലേക്ക് തിരഞ്ഞെടുക്കപ്പെട്ട അദ്ദേഹം ഉപമന്ത്രിയായും പിന്നീട് 1966 മുതൽ 1967 വരെ വ്യവസായ മന്ത്രിയായും സേവനമനുഷ്ഠിച്ചു. പി സുബ്ബാരായണിനൊപ്പം മദ്രാസ് ക്രിക്കറ്റ് ക്ലബ്ബിന്റെ സ്ഥാപകരിൽ ഒരാളായിരുന്നു പട്ടാഭിരാമൻ. സിപിയുടെ അനന്തരവൻ പിന്നീട് വി കെ കൃഷ്ണ മേനോന്റെ മരുമകളും അവകാശിയും ആയിരുന്നയാളെയാണ് വിവാഹം കഴിച്ചത്.
മുല്ലപ്പെരിയാർ
ഇന്ത്യയുടെ സ്വാതന്ത്ര്യലബ്ധിക്കു മുൻപ് നടന്ന ലയനചർച്ചയിൽ തിരുവതാംകൂറിന്റെ പ്രതിനിധിയായി പങ്കെടുത്ത സർ സി.പി. രാമസ്വാമി അയ്യർ മോണ്ട് ബാറ്റൺ പ്രഭുവിനോട് മുല്ലപ്പെരിയാർ കരാർ റദ്ദാക്കണമെന്ന് ആവശ്യപ്പെട്ടിരുന്നതും, മോണ്ട് ബാറ്റൺ പ്രഭു അത് സമ്മതിച്ചിരുന്നതുമായിരുന്നു. എന്നാൽ പിന്നീട് അതിനുവേണ്ടി വാദിക്കുവാൻ സർ സി.പി. ദിവാൻ കസേരയിലുണ്ടായിരുന്നില്ല.
പുറത്തേക്കുള്ള കണ്ണികൾ
വർഗ്ഗം:1879-ൽ ജനിച്ചവർ വർഗ്ഗം: 1966-ൽ മരിച്ചവർ വർഗ്ഗം:നവംബർ 12-ന് ജനിച്ചവർ വർഗ്ഗം:സെപ്റ്റംബർ 26-ന് മരിച്ചവർ വർഗ്ഗം:തിരുവിതാംകൂറിന്റെ ദിവാന്മാർ
2010 ഐ.സി.സി. വേൾഡ് ട്വന്റി 20 സംഘങ്ങൾ
2010 ഐ.സി.സി വേൾഡ് ട്വന്റി 20യിൽ പങ്കെടുക്കുന്ന ടീമംഗങ്ങളുടെ പട്ടികയാണ് താഴെകൊടുത്തിരിക്കുന്നത്.
2010-ൽ വെസ്റ്റ് ഇൻഡീസിൽ ഏപ്രിൽ 30 മുതൽ മേയ് 16 വരെ നടക്കുന്ന ട്വന്റി20 ക്രിക്കറ്റ്‌ ലോകകപ്പ് മത്സരമായ 2010 ഐ.സി.സി വേൾഡ് ട്വന്റി 20യിൽ പങ്കെടുക്കുന്ന ടീമംഗങ്ങളുടെ പട്ടികയാണിത്.
അഫ്ഗാനിസ്ഥാൻ
അഫ്ഗാനിസ്ഥാൻ അവരുടെ 15 അംഗ ടീമിനെ ഏപ്രിൽ 1നു് പഖ്യാപിച്ചു.
പരിശീലകൻ‌: കബീർ ഖാൻ
ഓസ്ട്രേലിയ
ഓസ്ട്രേലിയ അവരുടെ 15 അംഗ ടീമിനെ മാർച്ച് 30നു് പഖ്യാപിച്ചു.
Coach: ടിം നീൽസൺ
ബംഗ്ലാദേശ്
ബംഗ്ലാദേശ് അവരുടെ 15 അംഗ ടീമിനെ മാർച്ച് 30നു് പഖ്യാപിച്ചു.
ഇംഗ്ലണ്ട്
ഇംഗ്ലണ്ട് അവരുടെ 15 അംഗ ടീമിനെ മാർച്ച് 31നു് പഖ്യാപിച്ചു.
Coach: Andy Flower
ഇന്ത്യ
Coach: ഗാരി കേസ്റ്റൺ
അയർലണ്ട്
അയർലണ്ട് അവരുടെ 15 അംഗ ടീമിനെ മാർച്ച് 22നു് പഖ്യാപിച്ചു.
Coach: Phil Simmons
ന്യൂസിലൻഡ്
ന്യൂസിലൻഡ് അവരുടെ 15 അംഗ ടീമിനെ മാർച്ച് 31നു് പഖ്യാപിച്ചു.
Coach: Mark Greatbatch
പാകിസ്താൻ
പാകിസ്താൻ അവരുടെ 15 അംഗ ടീമിനെ മാർച്ച് 12നു് പഖ്യാപിച്ചു, പക്ഷേ നായകനെ പ്രഖ്യാപിച്ചിരുന്നില്ല. മാർച്ച് 23നു് ഷഹീദ് അഫ്രീദിയെ പാകിസ്താൻ ക്രിക്കറ്റ് ബോർഡ് പാക് ടീമിന്റെ നായകനാക്കി. പരിക്കിനേ തുടർന്ന് ആദ്യ പട്ടികയിലുണ്ടായിരുന്ന ഉമർ ഗുള്ളിനും, യാസിർ അരാഫത്തിനും പകരം മൊഹമ്മദ് സാമിയും, അബ്ദുർ റഹ്മാനും ടീമിലിടം നേടി.
Coach: Waqar Younis
ദക്ഷിണാഫ്രിക്ക
ദക്ഷിണാഫ്രിക്ക അവരുടെ 15 അംഗ ടീമിനെ മാർച്ച് 31നു് പഖ്യാപിച്ചു.
Coach: Corrie van Zyl
ശ്രീലങ്ക
ശ്രീലങ്ക അവരുടെ 15 അംഗ ടീമിനെ മാർച്ച് 31നു് പഖ്യാപിച്ചു.
വെസ്റ്റ് ഇൻഡീസ്
വെസ്റ്റ് ഇൻഡീസ് അവരുടെ 15 അംഗ ടീമിനെ ഏപ്രിൽ 1നു് പഖ്യാപിച്ചു.
Coach: Ottis Gibson
സിംബാബ്‌വെ
സിംബാബ്‌വെ അവരുടെ 15 അംഗ ടീമിനെ മാർച്ച് 26നു് പഖ്യാപിച്ചു..
Coach: Alan Butcher
അവലംബം
വർഗ്ഗം:ക്രിക്കറ്റ് - അപൂർണ്ണലേഖനങ്ങൾ
മഞ്ചാടിക്കരക്കാവിൽ ശ്രീ രാജരാജേശ്വരിക്ഷേത്രം
കോട്ടയം ജില്ലയിലെ ചങ്ങനാശ്ശേരിയിൽ മഞ്ചാടിക്കരയിൽ സ്ഥിതിചെയ്യുന്ന പുരാതന ദേവീക്ഷേത്രമാണ് മഞ്ചാടിക്കരക്കാവിൽ രാജരാജേശ്വരി ക്ഷേത്രം. വാഴപ്പള്ളി തെക്കുംഭാഗത്തുള്ള ഭദ്രകാളീ ക്ഷേത്രമാണ് പിന്നീട് പുനഃപ്രതിഷ്ഠ നടത്തി രാജരാജേശ്വരീ ക്ഷേത്രമാക്കി മാറ്റിയത്. സരസ്വതി, മഹാലക്ഷ്മി, പാർവതി, ഭദ്രകാളി, ദുർഗ്ഗ എന്നി അഞ്ചു ഭാവങ്ങൾ ഉള്ള ഭഗവതിയാണ് രാജരാജേശ്വരി. അതിനാൽ പഞ്ചദുർഗ്ഗ എന്നറിയപ്പെടുന്നു. സാക്ഷാൽ ആദിപരാശക്തി തന്നെയാണ് രാജരാജേശ്വരി. വാഴപ്പള്ളി ശിവക്ഷേത്രത്തിൽ നിന്നും ഒരു കിലോമീറ്റർ തെക്കുമാറി മഞ്ചാടിക്കര റോഡിൽ ഈ ദേവീക്ഷേത്രം സ്ഥിതിചെയ്യുന്നു.
ചരിത്രം
മൂന്നു ദശാബ്ദങ്ങൾക്കുമുൻപ് നിത്യനിദാനത്തിനു പോലും വകയില്ലാതെ ജീർണ്ണമായ അവസ്ഥയിലായിരുന്നു ഈ ദേവിക്ഷേത്രം. അന്ധകാരമായ ആ കാലഘട്ടത്തിൽ നിന്ന് ദശാബ്ദങ്ങൾ പിന്നിടുമ്പോൾ ഒരു ദേശത്തിനാകമാനം പ്രകാശം പരത്തികൊണ്ട് പരിലസിക്കുകയാണ് ഈ ക്ഷേത്രവും ദേവിയും. വർഷങ്ങൾക്കുമുൻപ് മഞ്ചാടിക്കര കുന്നത്തിടശ്ശേരി മന ബ്രഹ്മശ്രീ നാരായണൻ നമ്പൂതിരി അഖിലഭാരത് അയ്യപ്പസേവാസംഘത്തിലേക്ക് ഇഷ്ടദാനമായി നൽകിയതാണ് ഈ ദേവിക്ഷേത്രം. അന്ന് ഭദ്രകാളീ പ്രതിഷ്ഠയായിരുന്നു കാവിൽ.
അതിനെ തുടർന്ന് നടന്ന പുനരുദ്ധാരണ പ്രവർത്തനങ്ങളിലൂടെ പഴയ ദേവി പ്രതിഷ്ഠ മാറ്റി രാജരാജേശ്വരി സങ്കല്പത്തിൽ പുനഃപ്രതിഷ്ഠ നടത്തുകയുണ്ടായി. പുനഃപ്രതിഷ്ഠനടത്തിയത് പുതുമന നമ്പൂതിരിയായിരുന്നു.
പഴയ ഭദ്രകാളിക്ഷേത്രം
വനദുർഗ്ഗാ സങ്കല്പത്തിലുള്ള പഴയ ഭദ്രകാളീക്ഷേത്രം നിർമ്മിച്ചത് പത്തില്ലത്തിൽ പോറ്റിമാരുടെ കാലത്താണ്. തെക്കുകൂർ രാജാക്കന്മാരാണ് പത്തില്ലത്തിൽ ഒരു മഠമായ കുന്നത്തിടശ്ശേരി മനയിലെ നമ്പൂതിരിമാർക്കു വേണ്ടി ഭദ്രകാളീക്ഷേത്രം പണിതീർത്തത്. കുന്നത്തിടശ്ശേരി മനയിലെ പരദേവതയായിരുന്നു മഞ്ചാടിക്കരകാവിൽ ഭഗവതി. വടക്കോട്ട് ദർശനമായി വനദുർഗ്ഗാ സങ്കല്പത്തിൽ മേൽക്കൂരയില്ലാതെയാണ് ശ്രീകോവിൽ പണിതീർത്തിരുന്നത്. ശ്രീകോവിലിനു മുൻവശത്തായി പാട്ടു പുരയും, അല്പം തെക്കുമാറി തിടപ്പള്ളിയും പണിതീർത്തിരുന്നു. ഈ പാട്ടുപുരയിൽ വെച്ചായിരുന്നു മണ്ഡലകാലത്തെ കളമെഴുത്തും പാട്ടും നടത്തിയിരുന്നത്. ശ്രീകോവിലിനുള്ളിൽ തന്നെ ദേവിയുടെ പാർശ്വമൂർത്തികളുടേയും പ്രതിഷ്ഠ ഉണ്ടായിരുന്നു. പുനഃരുദ്ധാരണ സമയത്ത് ദേവി പ്രതിഷ്ഠക്കൊപ്പം ഈ പാർശ്വദേവിമാരെയും മാറ്റുകയും ഭദ്രകാളി പ്രതിഷ്ഠക്കു പകരമായി രാജരാജേശ്വരി പ്രതിഷ്ഠ നടത്തുകയും ഉണ്ടായി.
പുനഃരുദ്ധാരാണത്തിനു ശേഷം
ഇന്ന് മഞ്ചാടിക്കരയിൽ പ്രധാനമൂർത്തി രാജരാജേശ്വരിയാണ്. പഴയക്ഷേത്ര ദർശനം പോലെതന്നെ വടക്കോട്ട് ദർശനമായാണ് ചതുര ശ്രീകോവിലിനുള്ളിൽ പ്രതിഷ്ഠ നടത്തിയിരിക്കുന്നത്. ശംഖ്-ചക്ര ധാരിയായി (വൈഷ്ണവാംശത്തോടെ) തലയിൽ ചന്ദ്രക്കലചൂടി (ശൈവാംശത്തോടെ) പത്മപീഠത്തിൽ ആസനസ്തയാണ് ദേവി ഇവിടെ. തൃകാലപൂജാവിധികൾ നിശ്ചയിച്ച് പടിത്തരമാക്കിയത് തന്ത്രിമുഖ്യനായ അമ്പലപ്പുഴ പുതുമനയില്ലത്തിലെ നമ്പൂതിരിയാണ്. വിസ്താരമേറിയ നാലമ്പലവും, അതിൽ തന്നെ ഇരുനില മുഖപ്പോടുകൂടി പണിതീർത്തിട്ടുള്ള തിടപ്പള്ളിയും മനോഹരങ്ങളാണ്. ആധുനിക നിർമ്മാണ വൈദഗ്ദ്ധ്യത്തിൽ കേരളതനിമ ഒട്ടും കുറയാതെ പണിതിർത്തവയാണ് ശ്രീകോവിലും, നാലമ്പലവും, മുഖമണ്ഡപവും, തിടപ്പള്ളിയും. നാലമ്പലത്തോട് ചേർന്നുതന്നെ വടക്കു വശത്തായി വലിയ ബലിക്കല്പുരയും പണിതീർത്തിട്ടുണ്ട്.
മണ്ഡലക്കാലത്തു കളമെഴുത്തു പാട്ടും നടത്തുന്നത് നാലമ്പലത്തിലെ കിഴക്കേ അമ്പലവട്ടത്താണ്. പഴയ പാട്ടുപുര ഇന്നും നിലനിൽക്കുന്നുണ്ടങ്കിലും കളമെഴുത്തും പാട്ട് നാലമ്പലത്തിനുള്ളിൽ തന്നെ നടത്തുന്നു. നാലമ്പലത്തിനു പുറത്ത് കന്നിമൂലയിൽ ഗണപതിയേയും, വടക്ക്-പടിഞ്ഞാറേ മൂലയിൽ ശാസ്താവിനേയും പ്രതിഷ്ഠിച്ചിരിക്കുന്നു. കിഴക്കു വടക്കു മൂലയിലായി നാഗ പ്രതിഷ്ഠകളും നടത്തിയിട്ടുണ്ട്.
അവലംബം
വർഗ്ഗം:കേരളത്തിലെ ദേവീക്ഷേത്രങ്ങൾ വർഗ്ഗം:കോട്ടയം ജില്ലയിലെ ക്ഷേത്രങ്ങൾ
മായി മസ്‌രി
പലസ്തീനിയൻ സിനിമാ നിർമ്മാതാവാണ് മായി മസ്‌രി (English: Mai Masri (ജനനം April 2, 1959 مي المصري)  ഒമ്പതു സിനിമകളുടെ ഡയറക്ടറാണ് മായി..
ജനനം
1959 ഏപ്രിൽ രണ്ടിന് അമ്മാനിലെ ജോർദാനിൽ ജനിച്ചു. പലസ്തീനിലെ നബ്ലുസിൽ നിന്നുള്ള മുനീബ് മസ്‌രിയുടെയും അമേരിക്കയിലെ ടെക്‌സാസ് സ്വദേശിനിയായ മാതാവിന്റെയും മകളായി ജനിച്ചു. മസ്രി വളർന്നത് ബെയ്‌റൂത്തിലാണ്. ജീവിതത്തിന്റെ പ്രധാനഭാഗവും ചിലവയിച്ചത് അവിടെയായിരുന്നു. 1981ൽ സാൻഫ്രാൻസിസ്‌കോ സ്‌റ്റേറ്റ് സർവ്വകലാശാലയിൽ നിന്ന് ബിരുദം നേടി. പഠന ശേഷം ബെയ്‌റൂത്തിലേക്ക് തന്നെ തിരിച്ചു പോയി സിനിമാ നിർമ്മാണത്തിൽ സജീവമായി.
വ്യക്തി ജീവിതം
1982ൽ ലെബനാൻ സിനിമാ നിർമ്മാതാവായ ജീൻ ചാമൗൻ എന്നയാളെ പരിചയപ്പെട്ടു. ഇരു വരും ചേർന്ന് നിരവധി സിനിമകൾ നിർമ്മിച്ചു. 1986ൽ ഇവർ തമ്മിൽ വിവാഹിതരായി. ഈ ബന്ധത്തിൽ രണ്ടു മക്കളുണ്ട്.
പ്രധാന സിനിമകൾ
പശ്ചിമേഷ്യയിലെ പ്രത്യേകിച്ച് ഫലസ്തീൻ ജീവിതങ്ങൾ ആസ്പദമാക്കിയുള്ള സിനിമകളാണ് ഇവർ നിർമ്മിച്ചത്.
വിക്കിഹൗ
വിക്കിഹൗ (wikiHow) എന്നാൽ how-to ലേഖനങ്ങൾ അടങ്ങിയ വിക്കി രൂപത്തിലുള്ള ഒരു ഓൺലൈൻ കമ്മ്യൂണിറ്റിയാണ്. ഈ വെബ്സൈറ്റിന്റെ ലക്‌ഷ്യം എന്നത് ലോകത്തിലെ എല്ലാവരെയും "എല്ലാ കാര്യങ്ങളും എങ്ങനെ ചെയ്യാം" എന്ന് പഠിപ്പിക്കുകയാണ്. 2005-ൽ ഇന്റർനെറ്റ് സംരംഭകനായ ജാക്ക് ഹെറിക്ക് (Jack Herrick) ആണ് ഈ വെബ്സൈറ്റ് നിർമ്മിച്ചത്. wikiHow ആസ്ഥാനം സ്ഥിതി ചെയ്യുന്നത് കാലിഫോർണിയയിലെ പാലോ ആൾട്ടോയിലാണ്.